open-index/open-wikipedia-markdown huggingface dataset:
মালয়েছিয়া এয়াৰলাইন্স ফ্লাইট ৩৭০

উৰণ সংখ্যা **MH-370** নামৰ আন্তঃৰাষ্ট্ৰীয় উৰাজাহাজ এখন মালায়ছিয়াৰ কুৱালালামপুৰ চহৰৰ পৰা চীনদেশৰ বেইজিং চহৰলৈ গৈ থকাৰ মাজ আকাশত নোহোৱা হৈ যায়৷ ২২৭জন যাত্ৰী, দুজন বিমানচালক আৰু ১০গৰাকী পৰিচাৰীকাৰে সৈতে উৰাজাহাজখন ৮-মাৰ্চ-২০১৪-ৰ মাজনিশা স্থানীয় ০১:২০ বজাত উৰিবলৈ আৰম্ভ কৰাৰ ৪৫ মিনিটমানৰ পিছতে সকলোবোৰ ৰাডাৰ পৰ্দাৰ পৰা হেৰাই যায়৷ ভূমিস্থ নিয়ন্ত্ৰণ কেন্দ্ৰসমূহৰ লগতো সকলো ৰেডিঅ’ সংযোগ হেৰাই যায়৷

লগে লগে এক বিশাল আন্তৰ্জাতিক অনুসন্ধান আৰু উদ্ধাৰ অভিযান আৰম্ভ কৰা যায়৷ প্ৰথমতে উৰাজাহাজখন দক্ষিণ চীন উপসাগৰ য’ৰ পৰা অন্তৰ্ধান হৈছিল তাৰ দাঁতীকাষৰীয়া অঞ্চলসমূহত অনুসন্ধান চলোৱা হয়৷ কিছুদিনৰ ভিতৰতে এই অনুসন্ধান মালাক্কা প্ৰণালী, আন্দামান সাগৰ আদিলৈও সম্প্ৰসাৰিত হয়৷ প্ৰত্যক্ষভাৱে জড়িত মালায়ছিয়া, চীনা, ভিয়েটনাম আদিৰ লগতে ভাৰত, থাইলেণ্ড, আমেৰিকা, অষ্ট্ৰেলিয়া আদি মুঠ ২৬খন দেশ এই অভিযানত জড়িত হৈ পৰে৷

উপৰোক্ত অঞ্চলসমূহত উৰাজাহাজখনৰ কোনো ভগ্নাংশ নোপোৱাত, ৰাডাৰ আৰু কৃত্ৰিম উপগ্ৰহত পোৱা সংকেত বিশ্লেষণ কৰি এতিয়া ই ভাৰত মহাসাগৰৰ দক্ষিণত অষ্ট্ৰেলিয়াৰ পাৰ্থ-নগৰৰ পৰা পশ্চীম দিশে প্ৰায় ২০০০ কি.মি. দূৰত সাগৰৰ তলীত পৰি আছে বুলি অনুমান কৰা হৈছে৷ সেইবাবে মালায়ছিয়াৰ অনুৰোধত, অষ্ট্ৰেলীয়াৰ নেতৃত্বত ভাৰত মহাসগৰৰ দক্ষিণ অংশত এক বিশাল অভিযান চলোৱা হয়৷ কেইবাখনো উচ্চ প্ৰযুক্তিৰ বিমান, নৌ-সেনাৰ জাহাজ আদিয়ে  ৪৫০০ মিটাৰতকৈয়ো দ পানী থকা, নিকততম ভূখণ্ডৰ পৰা ১০০০-২০০০ কি.মি. নিলগত এই দুৰ্গম্য অঞ্চলৰ এক বৃহত অংশত কেইবাদিনো ধৰি অনুসন্ধান চলায়৷ তাৰে এটা অংশৰ পৰা অৱশেষত এক ধ্বনি-সংকেত পোৱা যায়, ইয়াক অন্তৰ্ধান হোৱা উৰাজাহাজখনৰ black-box-ৰ পৰা অহা সংকেত বুলি ঠাৱৰ কৰা হয়৷ সেই নিৰ্দিষ্ট অংশত অত্যাধুনিক স্বয়ংচালিত শিহুজাহাজৰ সহায়ত অনুসন্ধান চলোৱা হয়৷ কিন্তু তাতো এতিয়ালৈকে একো পোৱা নগ’ল৷

এই ঘটনাটিয়ে ইতিমধ্যে মানৱ উৰণ-প্ৰযুক্তিৰ বুৰঞ্জীত সবাতোকৈ ৰহস্যজনক আৰু অসমাধিত ঘটনা বুলি পৰিগণিত হৈছে৷

## তথ্য সংগ্ৰহ

## বাহ্যিক সংযোগ
* 
* Prime Minister of Malaysia Press Releases.
* Malaysian Ministry of Transport : Press Statements and Briefings from the Prime Minister, Minister of Defence and acting Minister of Transport, Director General of the Department of Civil Aviation and Director General of Immigration. Includes transcripts of questions and answers not available on other external links.
* Updates regarding MH370  from Malaysia Airlines
* Australian Maritime Safety Authority MH370 Search Media Kit  Original Briefings and charts etc. for the MH370 search in the Australian area. Includes MP3 and MP4 videos of Media Briefings. From 1 April 2014, communication regarding the MH370 search were issued by the Joint Agency Coordination Centre (JACC). The AMSA site does however include all charts, including those after 1 April. 
* JACC: Media releases, press conference transcripts.
* US Department of Defense – MH370: news & photos regarding MH370 from the US Department of Defense (content is in the public domain)

শ্ৰেণী:বিমান দুৰ্ঘটনা
শ্ৰেণী:মালয়েছিয়া
পি ভি নৰসিংহ ৰাও

**পামুলাপাৰ্তি ভেংকট নৰসিংহ ৰাও** (, তেলেগু: పాములపర్తి వేంకట నరసింహ రావు,  ২৮ জুন ১৯২১ – ২৩ ডিচেম্বৰ ২০০৪), আইনজীৱী আৰু ৰাজনীতিবিদ, ১৯৯১-ৰ পৰা ১৯৯৬-লৈকে ভাৰতৰ প্ৰধানমন্ত্ৰী আছিল। ৰাও চৰকাৰে ভাৰতৰ এক গুৰুত্বপূৰ্ণ অৰ্থনৈতিক সংস্কাৰৰ বাবে পদক্ষেপ লয়। একে সময়তে চৰকাৰখন ৰাষ্ট্ৰীয় সুৰক্ষাৰ বাবে গুৰুত্বপূৰ্ণ কেইবাটাও ঘটনাৰ সন্মুখীন হয়। নিজৰ হাতত ব্যৱসায় আৰু উদ্যোগ দপ্তৰ ৰখা ৰাৱে ভাৰতৰ "লাইচেন্স ৰাজ"ৰো অৱসান ঘটায়।। তেওঁক কেতিয়াবা "ভাৰতৰ অৰ্থনৈতিক সংস্কাৰৰ জনক" বুলিও কোৱা হয়।। 

পৰৱৰ্তী প্ৰধানমন্ত্ৰী অটল বিহাৰী বাজপেয়ী আৰু মনমোহন সিঙেও ৰাওৰ অৰ্থনৈতিক সংস্কাৰৰ নীতিসমূহক আগবঢ়াই নিয়ে। ৰাৱে  ৰাজীৱ গান্ধীৰ দিনৰ সমাজবাদী নীতিসমূহ আঁতৰাই লাইচেন্স ৰাজ"ৰ অৱসানৰ গতি খৰতকীয়া কৰে। ১৯৯১ ত তেওঁ অৰ্থনৈতিকভাবে প্ৰায় ভাগি পৰা ভাৰতৰ পৰিত্ৰাণৰ বাবে ইন্টাৰনেশ্যনেল মনিটেৰী ফাণ্ডৰ নীতিসমূহৰ আধাৰত ভাৰতীয় দৃষ্টিভংগীৰ পৰা গ্ৰহণ কৰি দেশৰ এক ঐতিহাসিক অৰ্থনৈতিক সংস্কাৰৰ বাবে মনমোহন সিঙক বিত্তমন্ত্ৰী নিযুক্তি দিয়ে। এক সংখ্যালঘু চৰকাৰৰ নেতা হৈও অৰ্থনৈতিক আৰু ৰাজনৈতিক আইনসমূহ সংসদত উত্থাপন আৰু অনুমোদন কৰোৱাৰ ক্ষমতাৰ বাবে তেওঁক *চাণক্য* আখ্যা দিয়া হয়।

ভাৰতৰ একাদশ ৰাষ্ট্ৰপতি এ পি জে আবুল কালামৰ মতে ৰাৱ এজন "দেশপ্ৰেমীক ৰাজনেতা যি দেশৰ স্বাৰ্থ যিকোনো ৰাজনীতি তন্ত্ৰতকৈ উৰ্ধত বুলি ভাবিছিল"। কালামে আৰু কৈছিল যে ৰাৱে ১৯৯৬ চনতে তেওঁক পাৰমাণৱিক পৰীক্ষাৰ বাবে সাজু হ'বলৈ কৈছিল যদিও ১৯৯৬ চনৰ সাধাৰণ নিৰ্বাচনত চৰকাৰ সলনি হোৱাৰ হেতুকে তেতিয়া কৰিব পৰা নগ'ল যদিও পাছৰ বাজপায়ী চৰকাৰৰ দিনত কৰা হ'ল।

ৰাওৰ সময়তে কংগ্ৰেছৰ বিকল্প হিচাবে ভাৰতীয় জনতা পাৰ্টিৰ (বি জে পি) উত্থান ঘটে। চৰকাৰখনে উত্তৰ প্ৰদেশৰ বি জে পিৰ কল্যান সিং চৰকাৰৰ সময়ত অযোধ্যাত বাবৰি মছজিদ ধ্বংসক লৈ স্বাধীনতাৰ পাছত হোৱা চৰম দুৰ্ভাগ্যজনক হিন্দু-মুছলমান সংঘৰ্ষৰো সন্মুখীন হ'ব লগা হয়।

ব্যক্তিগত হিচাবে ৰাও সাহিত্য, কম্পিউটাৰ চফ্টৱেৰ আদি বিভিন্ন বিষয়ত জিজ্ঞাসু আছিল। তেওঁ ১৭ টা ভাষা ক'ব পাৰিছিল।

২০০৪ চনত হৃদযন্ত্ৰৰ মাইকৰ্ডিয়েল ইনফ্ৰেকশ্যনৰ ফলত ৰাওৰ দেহাৱসান হয়। হাইদৰাবাদত তেওঁৰ অন্তিম সংস্কাৰ কৰা হয়। 

## তথ্যসূত্ৰ

শ্ৰেণী:ভাৰতৰ প্ৰধানমন্ত্ৰী
এডৱাৰ্ড স্ন'ডেন

**এডৱাৰ্ড জোচেফ স্ন'ডেন**(জন্ম ২১ জুন,১৯৮১) এজন আমেৰিকাৰ কম্পিউটাৰ বিশেষজ্ঞ। তেওঁ ক্ৰমে আমেৰিকাৰ চোৰাংচোৱা সংস্থা চি আই এ(CIA) আৰু এচ এ(NSA)ৰ প্ৰাক্তন কৰ্মী আছিল। 

তেওঁ আন্তৰাসষ্ট্ৰীয় প্ৰেক্ষাপটত প্ৰখ্যাত হৈ পৰে যেতিয়া তেওঁ সহস্ৰাধিক গোপনীয় তথ্য কেইটামান সংবাদগোষ্ঠীলৈ সৰবাৰহ কৰিছিল, যিবোৰ তেওঁ Booz Allen Hamilton নামৰ আমেৰিকান ফাৰ্ম খনৰ হৈ কাম কৰি থাকোঁতে সংগ্ৰহ কৰিছিল। আমেৰিকা যুক্তৰাষ্ট্ৰৰ ইতিহাসত ইয়াকে অতি গুৰুত্বপূৰ্ণ 'গোপন তথ্যৰ সৰবাৰহ' বুলি জনা যায়। 

মে ২০১৩ ত স্ন'ডেনে হাৱাইৰ পৰা হংকংলৈ গৈ সাংবাদিক গ্লেন গ্ৰীনৱাল্ড(Glenn Greenwald) আৰু লউৰা পইট্ৰাচ(Laura Poitras) লৈ ভালেসংখ্যক গুৰুত্বপূৰ্ণ গোপন নথি-পত্ৰ সদৰি কৰে। ৯ জুনত, তেওঁৰ অনুমতি সাপেক্ষে সাংবাদিকদ্বয়ে তেওঁৰ পৰিচয় আন্তৰাষ্ট্ৰীয় সংবাদ জগতৰ আগত দাঙি ধৰে। ১৪ জুনত আমেৰিকাৰ ন্যায় বিভাগে (United States Department of Justice) তেওঁৰ ওপৰত অবৈধভাৱে কৰা চোৰাংচোৱাগিৰিৰ অপৰাধ আৰোপিত কৰে আৰু ২২ জুনত তেওঁৰ পাৰপত্ৰ বাতিল কৰে। ২৩ জুনত আমেৰিকান পাৰপত্ৰ ব্যৱহাৰ কৰিয়েই স্ন'ডেনে মস্কোৰ শ্বেৰেমেত্যাভো আন্তৰাষ্ট্ৰীয় বিমান বন্দৰলৈ(Sheremetyevo International Airport) পলাই যায়। ৰুছিয়ান সূত্ৰৰ মতে স্ন'ডেনক কিউবা হৈ লেটিন আমেৰিকালৈ যোৱাৰ টকট কৰি দিয়া হৈছিল, কিন্তু তেওঁ কিয় সেই বিমানখনত নগ'ল, সেইটো অস্পষ্ট। ৱিকিলিকচ্‌ৰ জুলিয়াচ অছেঞ্জে(যিয়ে স্ন'ডেনৰ হ্ংকংত থকা আৰু মস্কোলৈ বিমানৰ খৰচ বহন কৰিছিল)পিছত সদৰি কৰিছিল যে তেওঁ স্ন'ডেনক ৰুছিয়াত শাৰীৰিকভাৱে আটাইতকৈ বেছি সুৰক্ষিত থাকিব বুলি উপদেশ দিছিল। স্ন'ডেনে ১ আগষ্টত ৰুছিয়ান চৰকাৰে এবছৰৰ নৱীকৰনযোগ্য ৰাজনৈতিক আশ্ৰয় মঞ্জুৰ নকৰালৈ বিমান বন্দৰৰ ট্ৰানজিট জ'নটে ৰৈ আছিল। 

## তথ্য সংগ্ৰহ

## বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
ৰিছাৰ্চ এণ্ড এনালাইছিছ ৱিং

**ৰিচাৰ্চ এণ্ড এনালাইছিচ উইং** ( সংক্ষেপে RAW বা R&AW) হৈছে ভাৰত গণৰাজ্যৰ বাহ্যিক চোৰাংচোৱা সংস্থা। ১৯৬৮ চনত ইয়াৰ প্ৰথম সঞ্চালক ৰামেশ্বৰ নাথ কাওৰ নেতৃত্বত ইয়াক গঠন কৰা হয়। ১৯৬২ চনৰ ভাৰত-চীন যুদ্ধ আৰু ১৯৬৫ চনৰ ভাৰত-পাকিস্তান যুদ্ধৰ সময়ত ইণ্টেলিজেন্স ব্যুৰ'ত (IB) (উল্লেখযোগ্য যে IB য়ে সেই সময়ত বাহ্যিক আৰু আভ্যন্তৰীণ দুয়োটো দিশ চোৱাচিতা কৰিছিল) ভালেমান দুৰ্বলতাই দেখা দিছিল। এই দুৰ্বলতাসমূহে ভাৰত চৰকাৰক বাহ্যিক চোৰাংচোৱাৰ দিশটো চোৱাচিতাৰ বাবে RAW ৰ দৰে স্বাধীন সংস্থা এটা গঠন কৰাৰ বাবে বাধ্য কৰায়।

RAW ৰ মুখ্য কাম হ'ল বাহ্যিক চোৰাংচোৱাগিৰি আৰু সন্ত্ৰাসবাদ ৰোধ কৰা। ইয়াৰ উপৰিও বিদেশী চৰকাৰ, প্ৰতিষ্ঠানসমূহৰ তথ্য সংগ্ৰহ কৰি বিশ্লেষণ কৰা। লগতে ই ভাৰতৰ পাৰমাণৱিক প্ৰকল্পসমূহৰো সুৰক্ষাৰ দায়িত্বত আছে। ইয়াৰ মুখ্য কাৰ্যালয় নতুন দিল্লীত অৱস্থিত।

## ইতিহাস
### ১৯৩৩ ৰ পৰা ১৯৬৮ লৈ
RAW ৰ গঠনৰ আগতে বাহ্যিক চোৰাংচোৱাগিৰিৰ ভাৰ আছিল ব্ৰিটিছ চৰকাৰে গঠন কৰা ইণ্টেলিজেঞ্চ ব্যুৰ' (IB) ওপৰত। ১৯৩৩ চনত বিশ্বত ৰাজনৈতিক উত্থান-পতনৰ উমান পাই ব্ৰিটিছ চৰকাৰে IB ৰ দ্বায়িত্ব বৃদ্ধি কৰি ভাৰতৰ সীমান্ততো চোৰাংচোৱাগিৰিৰ ভাৰ অৰ্পণ কৰে।  

১৯৪৭ চনত, স্বাধীনতাৰ পিছত সঞ্জীৱী পিল্লায়ে IB ৰ সঞ্চালকৰ দ্বায়িত্ব ভাৰ গ্ৰহণ কৰে। ব্ৰিটিছ চৰকাৰে ভাৰত এৰি যোৱাৰ পিছত উচ্চ প্ৰশিক্ষণপ্ৰাপ্ত মানৱ সম্পদৰ অভাৱত পিল্লায়ে IB ক এম আই ৫ ৰ আৰ্হিত চলাবলৈ চেষ্টা কৰিছিল। ১৯৪৯ চনত পিল্লায়ে বাহ্যিক চোৰাংচোৱাৰ কাৰণে এক সৰু প্ৰচেষ্টা হাতত লৈছিল, কিন্তু ১৯৬২ চনৰ ভাৰত-চীন যুদ্ধৰ ব্যৰ্থতাই ইয়াক বিফল বুলি প্ৰমাণ কৰিলে। এই বিফলতাই প্ৰধানমন্ত্ৰী জৱাহৰলাল নেহৰুক সুকীয়াভাৱে বাহ্যিক দিশটো চোৱাচিতাৰ বাবে নতুন এটি সংস্থা গঠনৰ বাবে আদেশ দিবলৈ বাধ্য কৰায়। ১৯৬৫ ৰ ভাৰত-পাকিস্তানৰ যুদ্ধৰ পিছত জেনেৰেল জয়ন্ত নাথ চৌধুৰীয়েও নতুন সংস্থা এটি গঠনৰ ওপৰত গুৰুত্ব দিয়ে। এইদৰে ১৯৬৬ চনৰ শেষভাগত এটি সুকীয়া সংস্থা গঠনৰ ধাৰণাটোৱে মজবুতকৈ শিপাবলৈ আৰম্ভ কৰে।

### ১৯৬৮ ৰ পৰা বৰ্তমানলৈ
১৯৬৮ চনত ইন্দিৰা গান্ধী প্ৰশাসনে সিদ্ধান্ত ল'লে যে দ্বিতীয় এটি পূৰ্ণাংগ সংস্থা গঠন কৰা অপৰিহাৰ্য হৈ পৰিছে। সেই সময়ৰ IB ৰ উপসঞ্চালক আৰ এন কাওৱে(R. N. Kao) নতুন সংস্থাটোৰ বাবে এখন ব্লপ্ৰিণ্ট তৈয়াৰ কৰিলে। কাওক ভাৰতৰ প্ৰথম বৈদেশিক চোৰাংচোৱা সংস্থা RAW ৰ প্ৰধান হিচাপে নিয়োগ কৰা হয়।

## তথ্য সংগ্ৰহ

## বাহ্যিক সংযোগ
* The IPKF in Sri Lanka, 10 years on Rediff.com
* Air India Flight 182 – CBC News collection of stories on the bombing of Flight 182

শ্ৰেণী:ভাৰতৰ চৰকাৰী সংস্থা
গ্লিচাৰল

**গ্লিচাৰল** (ইংৰাজী: Glycerol) এবিধ বৰণহীন, গোন্ধহীন,গাঢ়, তেলেতীয়া, মিঠা সোৱাদযুক্ত তৰল পদাৰ্থ৷ ইয়াৰ IUPAC নাম প্ৰপেন-1,2,3-ট্ৰাইঅ'ল। পানীত বিশেষভাৱে দ্ৰৱণীয়৷ তদুপৰি পানীৰ প্ৰতি ইয়াৰ আকৰ্ষণ ইমান বেছি যে আৰ্দ্ৰ বায়ুৰ পৰা ই নিজৰ ওজনৰ আধা জলীয় বাষ্প শোষণ কৰিব পাৰে৷ চাবোন শিল্পত গ্লিচাৰল প্ৰধান উপজাত দ্ৰব্য (by product) হিচাপে পোৱা যায়৷ আজিকালি পেট্ৰ'ল শিল্পৰ উপজাত গেছৰ পৰাও গ্লিচাৰল সংশ্লেষণ হৈছে৷ প্লাষ্টিক,বিস্ফোৰক পদাৰ্থ,ঔষধ আদি নানা সামগ্ৰীৰ উৎপাদনত গ্লিচাৰলৰ যথেষ্ট ব্যৱহাৰ আছে৷ গ্লিচাৰলক ʼগ্লিচাৰিনʼ (glycerine, glycerin) বুলিও জনা যায়৷

## তথ্যসূত্ৰ

শ্ৰেণী:ৰসায়ন বিজ্ঞান
অক্সিন

**অক্সিন** (ইংৰাজী: Auxin) উদ্ভিদৰ বৃদ্ধি আৰু বিকাশ নিয়ন্ত্ৰণ কৰা এক শ্ৰেণীৰ হৰম'ন। সাধাৰণতে ই গছৰ আগলি অংশত থাকে। অক্সিনে ঘাইকৈ গছৰ বৃদ্ধিৰ পৰিমাণ, ধৰণ আৰু দিশ নিৰূপন কৰে। সামান্য পৰিমাণৰ অক্সিন ব্যৱহাৰ কৰি উদ্ভিদ-জীৱকোষৰ বৃদ্ধি ঘটাব পাৰি। খেতি পথাৰৰ অপতৃণ ধ্বংসৰ বাবেও অক্সিনৰ ব্যৱহাৰ আছে। ৰসায়নাগাৰত কৃত্ৰিম উপায়েৰেও অক্সিন প্ৰস্তুত কৰিব পৰা হৈছে।

## তথ্য সংগ্ৰহ

শ্ৰেণী:হৰম'ন
ৰঙিয়া জংচন ৰেল ষ্টেচন

**ৰঙিয়া জংচন** হৈছে বাৰাউনী-গুৱাহাটী ৰেলপথৰ নিউ বঙাইগাঁও-গুৱাহাটী শাখাত আৰু ৰঙিয়া-ৰঙাপাৰা-ডেকাৰগাঁও/মুৰ্কংচেলেক পথত থকা এটি জংচন ৰেলৱে ষ্টেচন। ই কামৰূপ জিলাৰ ৰঙিয়া মহকুমাত অৱস্থিত। ই ৰঙিয়া আৰু ইয়াৰ নিকটৱৰ্তী অঞ্চল সমূহৰ মুখ্য ৰেলৱে ষ্টেচন। 

## ইতিহাস
মূলতঃ ভাৰতীয় চাহ সংস্থাৰ হেঁচাত ১৯০২ চনত ইষ্টাৰ্ণ বেংগল ৰেলৱেৰ মিটাৰগ'জ কওনিয়া-ধাৰলা ৰেলপথ (বৰ্তমান বাংলাদেশৰ অন্তৰ্গত) অসমৰ ধুবুৰীলৈ সম্প্ৰসাৰণ কৰা হয়, যাতে অসমৰ চাহ সহজে কলকাতালৈ পৰিবহণ কৰিব পৰা যায়। ইষ্টাৰ্ণ বেংগল ৰেলৱে ভাৰতীয় উপ-মহাদেশৰ অন্যান্য ৰেল আৰু পথ জালিকাৰে সু-সংযোজিত হৈ আছিল। ১৯০৮ চনত এই ৰেলপথচোৱা গোলোকগঞ্জৰ পৰা গুৱাহাটীৰ উত্তৰে অৱস্থিত আমিনগাঁওলৈ পুনঃ সম্প্ৰসাৰণ কৰা হয়। ইয়াৰ পৰা ফেৰীৰে ব্ৰহ্মপুত্ৰ নদ পাৰ হৈ পাণ্ডু ষ্টেচনত উজনী অসমলৈ যোৱা ট্ৰেইন ধৰিব লাগিছিল। ১৯৬২ চনত শৰাইঘাট দলং নিৰ্মাণ হোৱাৰ পিছত ৰেলেৰে পোনে পোনে গুৱাহাটীলৈ যাব পৰা হ'ল। 

১৯১২ চনত ইষ্টাৰ্ণ বেংগল ৰেলৱেই ৰঙিয়াৰ পৰা টংলালৈ এটা শাখা ৰেলপথ নিৰ্মাণ কৰি উলিয়ায় আৰু ১৯৩২ চনত ইয়াক ৰঙাপাৰালৈ সম্প্ৰসাৰণ কৰা হয়।

১৯৮৪ চনত নিউ বঙাইগাঁওৰ পৰা ৰঙিয়া হৈ গুৱাহাটীলৈ ব্ৰডগ'জ ৰেলপথ নিৰ্মাণ কৰা হয় আৰু পিছলৈ পৰ্যায়ক্ৰমে মিটাৰগ'জ ৰেলপথচোৱা ৰেল-কৰ্তৃপক্ষই বন্ধ কৰি দিয়ে।

২০১১ চনৰ ১ চেপ্তেম্বৰৰ পৰা গজ পৰিবৰ্তনৰ কাম চলাৰ বাবে এই ৰঙিয়া-ৰঙাপাৰা-তেজপুৰ/মুৰ্কংচেলেক পথত যাত্ৰীবাহী ৰেলৰ চলাচল বন্ধ কৰি দিয়া হয়। ২০১৩ চনৰ ৪ জানুৱাৰীৰ পৰা ব্ৰডগজলৈ পৰিবৰ্তন হোৱা ৰঙিয়া-ৰঙাপৰা-ডেকাৰগাঁও ৰেলপথত যাত্ৰীবাহী ৰেল চলাচলৰ আৰম্ভণি হয়।

## ৰেলপথ দ্বৈতকৰণ
ৰঙিয়াহৈ যোৱা নিউ বঙাইগাঁও-কামাখ্যা অংশৰ ৰেলপথৰ দ্বৈতকৰণ প্ৰকল্পটো ২০১৩-১৪ চনৰ ৰেল বাজেটত অনুমোদন জনোৱা হয়।

## সা-সুবিধা
ৰঙিয়া ৰেল ষ্টেচনত এটা দুখন বিছনাযুক্ত ৰিটায়াৰিং ৰূম আছে।

## তথ্যসূত্ৰ

## বাহ্যিক সংযোগ
* Trains at Rangiya

শ্ৰেণী:ভাৰতৰ ৰেল ষ্টেচন
শ্ৰেণী:কামৰূপ জিলা
ফ'বিয়া

**ফ'বিয়া** () হৈছে একধৰণৰ উদ্বেগজনক বিকাৰ। ইয়াক কোনো বস্তু বা পৰিস্থিতিৰ প্ৰতি অযুক্তিকৰ, অবাস্তৱিক, স্থায়ী আৰু অত্যধিক ভয়ৰ দ্বাৰা সংজ্ঞায়িত কৰা হয়।
উদাহৰণস্বৰূপে কʼব পাৰি পইতাচোঁৰা উৰা দেখিলে কোনোবাই অলপ ভয় খায়,কোনোবাই কিন্তু আতংকত শিয়ৰি উঠে। প্ৰথম ক্ষেত্ৰত যিটো স্বাভাৱিক,দ্বিতীয় ক্ষেত্ৰত সিয়েই হʼল ফ'বিয়া। আন আন অসুখৰ দৰে ফ'বিয়াৰো নেপথ্যত কিছু কাৰণ থাকে। অধিকাংশ ক্ষেত্ৰত,বিপজ্জনক কোনো ঘটনা বা পৰিস্থিতিৰ মুখামুখি হোৱাৰ অভিজ্ঞতাই মানুহক তেওঁৰ পৰৱৰ্তী জীৱনত একে ধৰণৰ ঘটনা বা পৰিস্থিতিত আতংকগ্ৰস্ত কৰি তোলে। ইয়াৰ কাৰণেই যুদ্ধত গুলী খাই বহু মানুহৰ মৃত্যু হোৱাৰ দৃশ্য দেখি বহু সৈনিকে যুদ্ধৰ নাম শুনিলেই আতংকিত হৈ পৰে। আকৌ পাইলটসকলৰো বহুতে ঘটনাচক্ৰত কোনো বিমান দুৰ্ঘটনাত পৰিলে আকৌ দুৰ্ঘটনা হʼব বুলি আতংকত বিমান চলাবলৈকে এৰি দিয়ে। ফ'বিয়া থকাসকলৰ প্ৰায় ৭৫% লোকৰ একাধিক ফ'বিয়া থাকে।

ফ'বিয়াক তিনি ভাগত- বিশেষ ফ'বিয়া, সামাজিক উদ্বেগ, আৰু আগোৰাফ'বিয়াত-বিভাজন কৰিব পাৰি। নিৰ্দিষ্ট ফ'বিয়া হৈছে কিছুমান প্ৰাণী, প্ৰাকৃতিক পৰিৱেশ, তেজ বা আঘাত আৰু বিশেষ পৰিস্থিতি আদিৰ ক্ষেত্ৰত ভয়  খোৱা। যেনে মকৰা়ৰ ভয়, সাপৰ ভয় আৰু উচ্চতাৰ ভয়। শৈশৱৰ পৰা প্ৰাপ্তবয়স্কলৈকে কোনো বস্তু বা পৰিস্থিতিৰ সৈতে হোৱা নেতিবাচক অভিজ্ঞতাৰ ফলত নিৰ্দিষ্ট ভয়ৰ সৃষ্টি হ'ব পাৰে। সামাজিক ফ'বিয়া  হ'ল যেতিয়া কোনো ব্যক্তিয়ে কোনো পৰিস্থিতিত আনে তেওঁক কি বুলি ভাবিব পাৰে এই লৈ অতিপাত ভয় খায়। এগোৰাফ'বিয়া হৈছে অনুভূত অসুবিধা বা পলায়ন কৰিব নোৱাৰাৰ বাবে কোনো পৰিস্থিতিৰ প্ৰতি ভয়।
## শ্ৰেণীবিভাজন
ফ'বিয়া ঠিক ভয় নহয়। ভয় হৈছে এক প্ৰতিক্ৰিয়া যি কোনোো সম্ভাৱ্য বিপদৰ প্ৰতি আৱেগিক সঁহাৰি হিচাপে উদ্ভৱ হয়। ই ফʼবিয়া বা উদ্বেগৰ সৈতে ভিন্ন, যি সম্ভাৱ্য কোনো সংকটৰ বাবে প্ৰস্তুতি হিচাপে হোৱা প্ৰতিক্ৰিয়া। কিন্তু এইধৰণৰ পাৰ্থক্যই বিকাৰৰ মাজত সূক্ষ্ম পাৰ্থক্য চিনাক্ত কৰাত সহায় কৰিব পাৰে। ব্যক্তিৰ বিকাশৰ পৰ্যায়, পৰিৱেশ আৰু সংস্কৃতিক প্ৰভাৱৰ ওপৰত ভিত্তি কৰি সূক্ষ্ম পাৰ্থক্যৰে এনে বিকাৰ চিনাক্ত কৰিব পাৰি।

## কাৰণসমূহ
বিভিন্ন কাৰণত ফ’বিয়া হ’ব পাৰে। শৈশৱৰ অভিজ্ঞতা, অতীতৰ আঘাতজনক অভিজ্ঞতা, মগজুৰ ৰাসায়নিক পৰিৱৰ্তন, জিন সম্বন্ধিয় বিজ্ঞান বা শিকি অহা আচৰণ-এই সকলোবোৰেই হ’ব পাৰে ফ’বিয়া গঢ় লৈ উঠাৰ কাৰণ। আনকি পৰিয়ালত আৰু এটা প্ৰজন্মৰ পৰা আন এটা প্ৰজন্মলৈও বিয়পি পৰা ফ'বিয়াও আছে।
পৰিৱেশ আৰু জিন কাৰকৰ সংমিশ্ৰণৰ বাবে ফ’বিয়া কেনেকৈ বিকশিত হয়  সেই সম্পৰ্কে একাধিক তত্ত্ব আছে। পৰিৱেশ বা জিনীয় প্ৰভাৱৰ অধিক উল্লেখযোগ্য ভূমিকা আছে নে নাই তাৰ মাত্ৰা অৱস্থা অনুসৰি ভিন্ন হয়। সামাজিক উদ্বেগজনক বিকাৰ আৰু এগোৰাফ’বিয়া প্ৰায় ৫০% বংশগত বুলি গৱেষণাত প্ৰকাশ। 

## তথ্যসূত্ৰ

শ্ৰেণী:মনোবিজ্ঞান
পেৰামেচিয়াম

**পেৰামেচিয়াম** () এবিধ এককোষী প্ৰাণী। সাধাৰণতে পানীত বাস কৰা পেৰামেচিয়াম নিচেই ক্ষুদ্ৰ প্ৰাণী। ইহঁতক খালী চকুৰে মণিব নোৱাৰি। ধাৰণা কৰা মতে এইবিধ প্ৰাণী পৃথিৱীৰ আদিম জীৱবোৰৰ মাজৰে এবিধ। পেৰামেচিয়ামৰ শৰীৰটো অসংখ্য নোমৰ দৰে বস্তুৰে আবৃত। এইবোৰক চিলিয়া বুলি কোৱা হয়। চিলিয়াৰ সহায়েৰে পেৰামেচিয়ামবোৰে লৰচৰ বা গতি কৰিব পাৰে। পানীত থকা অতি ক্ষুদ্ৰ প্ৰাণী বা উদ্ভিদ নিজৰ দেহেৰে সামৰি লৈ পেৰামেচিয়ামে আহাৰ গ্ৰহণ কৰে। প্ৰাপ্তবয়স্ক বা পূৰঠ অৱস্থাত পেৰামেচিয়ামৰ দেহটো দুভাগত বিভক্ত হৈ পৰে। প্ৰত্যেক ভাগে দেহৰ একোটা অংশ আৱৰি লয় আৰু এটা জনক পেৰামেচিয়ামৰ পৰা দুটা সদ্যোজাত পেৰামেচিয়ামৰ সৃষ্টি হয়।

শ্ৰেণী:জীৱবিজ্ঞান
মহীশূৰ বাৰ্ণিছ এণ্ড পেইণ্টচ্‌ লিমিটেড

**মহীশূৰ পেইণ্টছ এণ্ড বাৰ্নিচ লিমিটেড**, আগতে ইয়াৰ নাম আছিল *মহীশূৰ লেক এণ্ড পেইণ্টছ লিমিটেড*, দক্ষিণ ভাৰতৰ কৰ্ণাটকৰ মহীশূৰ চহৰত অৱস্থিত এটা কোম্পানী। ভাৰতৰ ই একমাত্ৰ কোম্পানী যিয়ে নিৰ্বাচনী চিয়াঁহী উৎপাদন কৰিবলৈ অনুমোদিত, যিটো নিৰ্বাচনত ব্যৱহাৰ কৰা হয় যাতে মানুহে একাধিকবাৰ ভোটদান কৰিব নোৱাৰে৷ বৰ্তমান এই কোম্পানীটো কৰ্ণাটক চৰকাৰৰ মালিকানাধীন আৰু পৰিচালিত।

## ইতিহাস
এই উদ্যোগটো পোণপ্ৰথমে মহীশূৰৰ মহাৰাজা নলৱাডী কৃষ্ণৰাজা ৱাডিয়াৰে(Krishna Raja Wadiyar IV) ১৯৩৭ চনত চিয়াঁহী,ৰং আৰু অন্যান্য আনুসংগিক প্ৰয়োজনীয় দ্ৰৱ্যসমূহ উৎপাদনৰ বাবে Mysore Lac and Paints Limited  হিচাপে আৰম্ভ কৰিছিল। ১৯৪৭ চনৰ স্বাধীনতাৰ পিছত ই ৰাজহুৱা খণ্ডলৈ গুচি যায়। ১৯৬২ চনত ভাৰতৰ তৃতীয় সাধাৰণ নিৰ্বাচনত ভোটদানৰ প্ৰমাণ হিচাপে ব্যৱহাৰ কৰা চিয়াঁহীৰ উৎপাদনৰ বাবে ইয়াক বাচনি কৰা হয়। গোপনীয়াকৈ ৰখা এই চিয়াঁহী উৎপাদন প্ৰণালীটো ভাৰতৰ National Physical Laboratory of Indiaই তৈয়াৰ কৰা এক ৰাসায়নিক সংযুতি অনুসৰি কৰা হয়।

## উৎপাদিত সামগ্ৰী
### ভোটদানৰ প্ৰমাণৰূপে ব্যৱহাৰ কৰা বিশেষ চিয়াঁহী
কোনো ভোটাৰে যাতে প্ৰৱঞ্চনাৰে দ্বিতীয়বাৰ ভোটদান কৰিব নোৱাৰে তাৰ বাবে সোঁহাতৰ তৰ্জনী আঙুলিৰ নখত এক বিশেষ ধৰণৰ চিয়াঁহী লগাই দিয়া হয়। এই চিয়াঁহীৰ দাগ কমেও ২০ দিনলৈ নাযায়, যাৰ ফলত নিৰ্বাচনৰ সময়ত ভোটাৰে ভণ্ডামি কৰিব নোৱাৰে৷  কলা ৰঙৰ এই চিয়াঁহী পোণপ্ৰথমে ভাৰতৰ নিৰ্বাচনসনূহৰ প্ৰয়োজনাৰ্থে প্ৰস্তুত কৰা হৈছিল। এই চিয়াঁহীৰ এক মূখ্য গ্ৰাহক হ'ল ভাৰতৰ নিৰ্বাচন আয়োগ। নিৰ্বাচন আয়োগে ভোটাৰৰ সংখ্যাৰ ওপৰত ভিত্তি কৰি নিৰ্দিষ্ট পৰিমাণৰ চিয়াঁহী যোগানৰ বাবে আহ্বান জনায় আৰু পিছত এইসমূহ ভোটকেন্দ্ৰলৈ যোগান ধৰে৷ অনুমান কৰা হৈছে ৪৫ বছৰত কমেও ৩০০ মিলিয়ন লোকে এই চিয়াঁহী ব্যৱহাৰ কৰিছে৷ এই চিয়াঁহী ৫ মি:লি:, ৭.৫মি:লি:, ২০মি:লি:, ৫০মি:লি: আৰু ৮০ মি:লি:ৰ বটলত পোৱা যায়। এটা ৫ মি:লি:ৰ বটল ৩০০ ভোটাৰৰ বাবে ব্যৱহাৰ কৰিব পাৰি। থাইলেণ্ড, মালাছিয়া, দক্ষিণ আফ্ৰিকা,ছিংগাপুৰ আৰু নাইজেৰিয়ালৈ এই চিয়াঁহী ৰপ্তানি কৰা হয়। এই চিয়াঁহী থকা এক প্ৰকাৰৰ মাৰ্কাৰ পেনো এই উদ্যোগটোৱে প্ৰস্তুত কৰিবলৈ আৰম্ভ কৰিছে যিটো আফগানিস্তানৰ নিৰ্বাচনত ব্যৱহাৰ কৰা হৈছে। ই ২০১২ চনৰ কম্বোডিয়াৰ নিৰ্বাচনৰ বাবেও এই চিয়াঁহী যোগান ধৰিছিল।

### অন্যান্য সামগ্ৰী
কোম্পানীটোৱে অন্যান্য সামগ্ৰী যেনে ৰাসায়নিক প্ৰতিৰোধী ৰং, এনামেল, প্ৰাইমাৰ, ডিষ্টেম্পাৰ, ছীল কৰাৰ বাবে মম বা লা আৰু পলিচ আদিও নিৰ্মাণ কৰে৷ এমভিপিএলে নিৰ্মাণ কৰা ছীলিং মম ভাৰতৰ ডাকবিভাগে ব্যৱহাৰ কৰে আৰু তেওঁলোকৰ দ্বাৰা প্ৰস্তুত কৰা সামগ্ৰী প্ৰথম বেলট বাকচ ছীল কৰিবলৈ নিৰ্বাচন আয়োগে ব্যৱহাৰ কৰিছিল।

## ব্যৱসায়
এই উদ্যোগটোৰ ব্যৱসায় ঘাইকৈ নিৰ্ভৰ কৰে প্ৰতি পাঁচবছৰৰ মূৰে মূৰে হোৱা ভাৰতবৰ্ষৰ সাধাৰণ নিৰ্বাচনসমূহৰ ওপৰত। নিৰ্বাচনৰ বতৰত ইয়াৰ এক লেখত ল'বলগীয়া ধৰণে ৰাজহ বৃদ্ধি দেখা যায়। ২০০৬-০৭ বিত্তিয় বৰ্ষত কোম্পানীটোৱে প্ৰায় ১৮ মিলিয়ন টকা লভ্যংশ আহৰণ কৰিছিল। ২০০৪ চনৰ সাধাৰণ নিৰ্বাচনৰ বাবে ই প্ৰায় ৪০ মিলিয়ন টকাৰ চিয়াঁহী যোগান ধৰিছিল। ২০০৮ চনৰ কম্বোডিয়াৰ সাধাৰণ নিৰ্বাচনত ই প্ৰায় ১২.৮ মিলিয়ন টকা আয় কৰে।

## তথ্যসূত্ৰ

শ্ৰেণী:কোম্পানী
২০১৪ৰ ভাৰতৰ সাধাৰণ নিৰ্বাচন

**ভাৰতৰ সাধাৰণ নিৰ্বাচন,২০১৪**ৰ যোগেদি দেশখনৰ ৫৪৩টা লোকসভা সমষ্টিৰ পৰা সাংসদ নিৰ্বাচন কৰি ষোড়শ লোকসভা গঠন কৰা হয়। ৭ এপ্ৰিল, ২০১৪ৰ পৰা ২৪ মে', ২০১৪লৈ মুঠ নটা পৰ্যায়ত হোৱা দেশৰ ইতিহাসৰ আটাইতকৈ দীঘলীয়া নিৰ্বাচন। ভাৰতৰ নিৰ্বাচন আয়োগৰ মতে ভাৰতৰ মুঠ ভোটাৰৰ সংখ্যা ৮১৪.৫ মিলিয়ন চুইছেগৈ আৰু ই সমগ্ৰ বিশ্বৰ ভিতৰতে সৰ্বোচ্চ॥ বিগত ২০০৯ চনৰ সাধাৰণ নিৰ্বাচনৰ তুলনাত এইটো নিৰ্বাচনত নতুন ভোটাৰৰ সংখ্যা ১০০ মিলিয়নলৈ বৃদ্ধি পাইছে।

মুঠ ভোটাৰৰ প্ৰায় ২.৭ শতাংশ (২৩.১ মিলিয়ন)ৰৰে বয়স ১৮-১৯ বছৰৰ ভিতৰত। দেশৰ ৫৪৩টা লোকসভা সমষ্টিৰ পৰা মুঠ ৮,৫২১জন প্ৰাৰ্থীয়ে এই সাধাৰণ নিৰ্বাচনত প্ৰতিদ্বন্দ্ব্বিতা আগবঢ়াইছিল। নটা পৰ্যায়ত অনুষ্ঠিত হোৱা সাধাৰণ নিৰ্বাচনত অভিলেখ সংখ্যক ৬৬.৩৮ শতাংশ ভোটাৰে ভোটাধিকাৰ সাবস্ত্য কৰিছিল। 

পঞ্চদশ লোকসভাৰ কাৰ্যকাল শেষ হোৱাৰ পোন্ধৰ দিন পূৰ্বে ২০১৪ চনৰ ১৬ এপ্ৰিল তাৰিখে সাধাৰণ নিৰ্বাচনৰ ফলাফল ঘোষণা কৰা হয়। পঞ্চদশ লোকসভাৰ কাৰ্যকাল ২০১৪ চনৰ ৩১ মে'ত যৱনিকা পৰাৰ কথা আছিল। দেশৰ ৯৮৯টা ভোট গণনা কেন্দ্ৰত ভোটৰ গণনা কৰা হৈছিল। ভাৰতীয় জনতা পাৰ্টিৰ নেতৃত্বত ৰাষ্ট্ৰীয় গণতান্ত্ৰিক মৰ্চা (ভাৰত)ই ৩৩৬খন আসনত বিজয় সাবস্ত্য কৰিছিল। ভাৰতীয় জনতা পাৰ্টিয়ে ২৮২টা আসন লাভ কৰি এককভাৱে চৰকাৰ গঠন কৰাৰ সুবিধা পাইছিল। ভাৰতৰ সাধাৰণ নিৰ্বাচনত ১৯৮৪ চনৰ পাছত এয়েই প্ৰথম ঘটনা। ভাৰতীয় জাতীয় কংগ্ৰেছৰ নেতৃত্বত সংযুক্ত প্ৰগতিশীল পাৰ্টীয়ে মাত্ৰ ৫৮খন আসনহে লাভ কৰিবলৈ সক্ষম হয়। ইয়াৰে ৪৪খন আসন ভাৰীয় জাতীয় কংগ্ৰছ দলৰ।
এনেদৰেই বি জে পি আৰু ইয়াৰ মিত্ৰ দল সমূহে ১৯৮৪ চনৰ সাধাৰণ নিৰ্বাচনৰ পাছত পোন প্ৰথমবাৰৰ বাবে largest majority government গঠন কৰাৰ সুযোগ লাভ কৰিছে।

## এগ্‌জিত প’ল
প্ৰথম পৰ্যায়ৰ ভোট গ্ৰহণৰ ৪৮ ঘণ্টাৰ আগৰ পৰা নৱম পৰ্যায়ৰ ভোট গ্ৰহণৰ শেষলৈকে ভাৰতীয় নিৰ্বাচন আয়োগে সকলো ধৰণৰ এগ্‌জিত প’ল প্ৰকাশ কৰাত নিষেধাজ্ঞা জাৰি কৰিছিল। পূৰ্ব পৰ্যায়ৰ এগ্‌জিত প’লৰ প্ৰচাৰে পৰৱৰ্তী পৰ্যায়ৰ নিৰ্বাচনত ভোটাৰৰ সিদ্ধান্ত সলনি নহ’বলৈ এই সিদ্ধান্ত লোৱা হৈছিল। ২০১৪ চনৰ ১৪ মে’ৰ সন্ধ্যা ৬-৩০ বজাত নৱম পৰ্যায়ৰ ভোট গ্ৰহণ সমাপ্ত হোৱালৈকে নিৰ্বাচন আয়োগৰ এই নিষেধাজ্ঞা জাৰি আছিল।

## ফলাফল



ভাৰতৰ নিৰ্বাচন আয়োগে ঘোষণা কৰা মতে ২০১৪ চনৰ সাধাৰণ নিৰ্বাচনৰ দলগত ফলাফল এনে ধৰণৰ:

## তথ্য সংগ্ৰহ

## বাহ্যিক সংযোগ
* Election Commission of India website
* Latest News and Updates about 16th Lok Sabha Elections in India 2014

শ্ৰেণী:ভাৰতৰ সাধাৰণ নিৰ্বাচন
ডেন ব্ৰাউন

**ডেনিয়েল গেৰাৰ্ড "ডেন" ব্ৰাউন** (, জন্ম:২২ জুন,১৯৬৪ চন) এজন আমেৰিকান ৰহস্য ঔপন্যাসিক। ২০০৩ চনত প্ৰকাশ পোৱা উপন্যাস *দ্য ডা ভিঞ্চি কোড* ৰ বাবে তেওঁ বিখ্যাত। ব্ৰাউনৰ উপন্যাসৰ ঘাই উপজীব্য হৈছে ২৪ ঘণ্টাত শেষ হোৱা এটা কাহিনী, পৌণঃপৌণিক গোপন সংকেতৰ অৱতৰণ, ৰহস্যৰ ছাবি, গোপন চিহ্ন, সংকেত আৰু ষড়যন্ত্ৰৰ থিয়ৰি। তেওঁৰ উপন্যাসমূহ পৃথিৱীৰ প্ৰায় ৫২টা ভাষালৈ অনূদিত হৈছে আৰু ২০১২ চনলৈ প্ৰায় ২০০ মিলিয়ন কপি বিক্ৰী হৈছে। ইয়াৰে The Da Vinci Code আৰু Angels & Demons উপন্যাস দুখনৰ কাহিনীৰে একে নামৰ কথাছবি দুখনো নিৰ্মাণ হৈছে।

ব্ৰাউনৰ উপন্যাস সমূহৰ মুখ্য চৰিত্ৰ হ'ল ৰবাৰ্ট লেংডন। খ্ৰীষ্টান ধৰ্মৰ কিছুমান (বাস্তৱ আৰু কাল্পনিক) ঐতিহাসিক প্ৰথা, সংগঠন আদিক সমল হিচাপে লৈ ৰচনা কৰা এই শিহৰণকাৰী ৰোমাঞ্চকৰ উপন্যাস সমূহে কিছু পৰিমাণে বিতৰ্কৰ সূত্ৰপাত নকৰাকৈ থকা নাই। ব্ৰাউনে তেওঁৰ ৱেৱচাইটত কৈছে যে তেওঁৰ উপন্যাস সমূহ খ্ৰীষ্টান বিৰোধী নহয়, তেওঁৰ মতে তেওঁৰ উপন্যাস The Da Vinci Code কেৱল এটা মনোৰঞ্জনধৰ্মী কাহিনী যিয়ে আধ্যাত্মিক আলোচনা আৰু বিতৰ্কক উৎসাহিত কৰে।

প্ৰায় ২০০ মিলিয়ন কপি বিক্ৰীৰে মাত্ৰ ৬খন কিতাপ লিখিয়ে সৰ্বাধিক বিক্ৰী হোৱা লিখক সকলৰ মাজৰ হিচাপে স্বীকৃতি পাবলৈ ব্ৰাউন সক্ষম হৈছে। তেওঁৰ এই *ৰবাৰ্ট লেংডন* শৃংখলাটো সৰ্বাধিক বিক্ৰী হোৱা শৃংখলাবোৰৰ ভিতৰত বৰ্তমান সপ্তম স্থানত আছে।

## প্ৰাৰম্ভিক জীৱন
আমেৰিক যুক্তৰাষ্ট্ৰৰ নিউ হাম্পশ্বায়াৰৰ এক্সিটাৰত জন্ম আৰু ডাঙৰ দীঘল হোৱা ডেন ব্ৰাউন পৰিয়ালটোৰ তিনিজন সন্তানৰ ভিতৰত আটাইতকৈ ডাঙৰ আছিল। তেওঁ ফিলিপচ্‌ এক্সিটাৰ একাডেমীৰ চৌহদত ডাঙৰ দীঘল হৈছিল,য'ত তেওঁৰ দেউতাক ৰিছাৰ্ড ব্ৰাউন এজন গণিতৰ শিক্ষক আছিল আৰু লগতে তেওঁ ১৯৬৮ চনৰ পৰা ১৯৯৭ চনত তেওঁৰ অৱসৰৰ সময়লৈকে গণিতৰ পাঠ্যপুথি লিখিছিল। ব্ৰাউনৰ মাক-দেউতাক দুয়ো সংগীতজ্ঞ আছিল আৰু গীৰ্জাত সমৱেত সংগীত পৰিৱেশন কৰিছিল। ব্ৰাউন Episcopalian হিচাপে ডাঙৰ-দীঘল হৈছিল, কিন্তু তেওঁ কোৱা মতে ধৰ্ম বিষয়ত ৰস পোৱাৰ আগতেই তেওঁ খ্ৰীষ্টানৰ পৰা আঁতৰি আহিছিল।

গোপন সংকেত, পাজল আদিলৈ ব্ৰাউনৰ আকৰ্ষণ ল'ৰালিতে গঢ় লৈ উঠিছিল। ব্ৰাউনৰ ঘৰত কোড, গোপন সাংকেতিক বাৰ্তা আদিয়ে তেওঁৰ পিতৃ-মাতৃৰ কৰ্মক্ষেত্ৰ গণিত,ভাষা আৰু সংগীতক বান্ধি ৰাখিছিল। ব্ৰাউনে ঘণ্টাৰ পিছত ঘণ্টা এনাগ্ৰাম আৰু শব্দৰ পাজল সমাধান কৰি কটাইছিল। তেওঁ আৰু সহোদৰ কেইজন বন্ধৰ দিন বা জন্মদিনবোৰত দেউতাকে আয়োজন কৰা গোপন খাজনা সন্ধান কৰা অভিযানত অংশগ্ৰহণ কৰিছিল। উদাহৰণস্বৰূপে দেউতাকে বৰদিনত উপহাৰ পোনপটীয়াকৈ নিদি লুকাই ৰাখিছিল আৰু তেওঁ তৈয়াৰ কৰা আৰু গোটেই ঘৰ বা চহৰৰ কিছু অংশত লুকাই ৰখা পাজল,ক্লু, খাজনাৰ মেপ আদি অনুসৰণ কৰি বিচাৰি উলিয়াব লগা হৈছিল। The Da Vinci Codeৰ ছফী ন্যেভু (Sophie Neveu) আৰু জ্যাকাচ চ'নিয়ে (Jacques Sauniere) চৰিত্ৰ দুটাত ব্ৰাউন আৰু তেওঁৰ দেউতাকৰ মাজৰ সম্পৰ্কৰ প্ৰভাৱ বাৰুকৈয়ে পৰিছে আৰু ২৩ নং অধ্যায়টো শৈশৱৰ এটি খাজনা সন্ধান অভিযানৰ দ্বাৰা প্ৰভাৱিত হৈছে।

## তথ্য সংগ্ৰহ

## বাহ্যিক সংযোগ
* আনুষ্ঠানিক ৱেবচাইট
* 
* 
* 

শ্ৰেণী:আমেৰিকান লেখক
শ্ৰেণী:আমেৰিকা যুক্তৰাষ্ট্ৰৰ ব্যক্তি
ৰুবিকৰ কিউব

**ৰুবিকৰ কিউব** () হৈছে ঘনাকৃতিৰ এক যান্ত্ৰিক পাজল (puzzle)। ১৯৭৪ চনত হাংগেৰীৰ ভাষ্কৰ্য্য আৰু স্থপতিবিদ্যাৰ অধ্যাপক এৰ্নো ৰুবিকে ইয়াক উদ্ভাৱন কৰে। আদিতে ইয়াক *মেজিক কিউব* হিচাপে জনা গৈছিল। ৰুবিকে ১৯৮০ চনত Ideal Toy Corporation নামৰ কোম্পানীটোক ইয়াৰ বাণিজ্যিক উৎপাদন আৰু বিক্ৰীৰ বাবে অনুজ্ঞাপত্ৰ প্ৰদান কৰে। কোম্পানীটোৱে ইয়াৰ নাম ৰুবিকচ কিউব অৰ্থাৎ ৰুবিকৰ কিউব ৰাখিলে। সেই একেটা বৰ্ষত ই শ্ৰেষ্ঠ পাজলৰ German Game of The Yearৰ বিশেষ পুৰস্কাৰ পাবলৈ সক্ষম হয়। ২০০৯ চনলৈ প্ৰায় ৩৫০ মিলিয়ন এই ঘনক বিক্ৰীৰে ই পৃথিৱীৰ সৰ্বাধিক বিক্ৰী হোৱা পাজল খেল হিচাপে খ্যাতি লভিবলৈ সক্ষম হয়।

প্ৰতিটো ক্লাচিক ঘনকৰ ৬খন তলিৰ প্ৰত্যেখনকে ৯খন ষ্টিকাৰে আৱৰি ঠাকে। এই ষ্টিকাৰ সমূহত ৬টা ৰং থাকে- বগা, ৰঙা, নীলা, কমলা, সেউজীয়া আৰু হালধীয়া। বৰ্তমান উপলব্ধ মডেল সমূহত বগা হালধীয়াৰ বিপৰীতে, নীলা সেউজীয়াৰ বিপৰীতে আৰু কমলা ৰঙাৰ বিপৰীতে থাকে। আৰু এই ৰঙা, বগা আৰু নীলা ৰঙকেইটা তলিকেইখনত ঘড়ীৰ কাটাৰ ক্ৰমত থাকে। আভ্যন্তৰীন যান্ত্ৰিক কাৰুকাৰ্য এনেকুৱা যে প্ৰতিখন তলিয়েই সুকীয়াকৈ ঘূৰিব পাৰে। ইয়াৰ ফলত ৰঙসমূহ সানমিহলি হৈ গৈ প্ৰতিখন তলিৰ ৰঙ ভিন্নৰঙী হৈ যায়। পাজলটো সমাধান কৰিবলৈ প্ৰতিখন তলিৰ ৰঙ একে কৰা দৰকাৰ। 

যদিও ১৯৮০ৰ দশকত ই জনপ্ৰিয়তাৰ শীৰ্ষত উপনীত হৈছিল, আজিও ই বহুল ভাৱে ব্যৱহৃত আৰু সমাদৃত হৈ আছে। ৱৰ্ল্ড কিউব এচ'চিয়েচনে (World Cube Association) ২০০৩ চনৰ পৰা এই পাজল সমাধান কৰা প্ৰতিযোগিতা আয়োযন কৰি আহিছে। 

## ধাৰণা আৰু বিকাশ
### আৰম্ভণিৰ মডেল সমূহ
১৯৭০ চনৰ মাৰ্চত লেৰী নিক'লচে ২x২x২ আকৃতিৰ এক ঘূৰ্ণীয়মান ঘনকৰ পাজল এটা উদ্ভাৱন কৰিছিল আৰু কানাডিয়ান পেটেণ্টৰ বাবে আৱেদন কৰিছিল। ইয়াত ঘনকসমূহ চুম্বকৰ দ্বাৰা এটাৰ সৈতে আনটো লাগি আছিল। ১৯৭২ চনৰ ১১ এপ্ৰিলত ৰুবিকৰ উদ্ভাৱনৰ দুবছৰ আগত নিক'লচক () আমেৰিকাৰ পেটেণ্ট (৩৬৫৫২০১) অনুমোদন জনোৱা হয়। 
১৯৭০ চনৰ ৯ এপ্ৰিলত ফ্ৰেংক ফক্স নামৰ এজন লোকে তেওঁৰ "গোলকীয় ৩x৩x৩" মডেলৰ পেটেণ্টৰ বাবে আৱেদন কৰে। তেওঁ ১৯৭৪ চনৰ ১৬ জনুৱাৰীত ব্ৰিটেইনৰ পেটেণ্ট (১৩৪৪২৫৯)লাভ কৰে।

### ৰুবিকৰ উদ্ভাৱন
৭০ ৰ দশকৰ মাজভাগত এৰ্নো ৰুবিকে বুডাপেষ্টৰ *একাডেমী অৱ এপ্লাইড আৰ্টচ্‌ এণ্ড ক্ৰাফটচ্‌* (Academy of Applied Arts and Crafts)ৰ ইণ্টেৰিয়ৰ ডিজাইন বিভাগত কাম কৰিছিল। যদিওবা ছাত্ৰ-ছাত্ৰীসকলক ত্ৰিমাত্ৰিক গঠনৰ বিষয়ে জ্ঞান দিবলৈ এইটো তৈয়াৰ কৰা হৈছিল বুলি ব্যাপকভাৱে প্ৰচাৰিত হৈছিল, দৰাচলতে ইয়াৰ উদ্দেশ্য আছিল ভিন্ন কৌশল তথা কাৰুকাৰ্য অবিহনে অকাধিক গতিশীল অংশ থকা বস্তুৰ গাঠনিক সমস্যা সমাধান কৰা। প্ৰথমবাৰ কিউবটোৰ তলিসমূহ ঘূৰাই পুনৰ আগৰ অৱস্থালৈ নিবলৈ চেষ্টা নকৰালৈ ৰুবিকে অনুমানেই কৰিব পৰা নাছিল যে তেওঁ এটা পাজল উদ্ভাৱন কৰিছে। ১৯৭৫ চনত তেওঁৰ এই মেজিক কিউবটোৱে হাংগেৰীয়ান পেটেণ্ট HU170062 লাভ কৰে। 

## লগতে পঢ়ক

* 
* 
* 
* 
* 
* 
* 
* 
* 

## তথ্য সংগ্ৰহ

## বাহ্যিক সংযোগ

* 
* 
* 
* 
* World Cube Association
* List of related puzzles and solutions
* Complete disassembly of a 3^3 classic Rubik's cube 
*  (Working model)

শ্ৰেণী:যন্ত্ৰ
জিজিয়া

**জিজিয়া** ( ) হ'ল ইছলামিক ৰাষ্ট্ৰত ইছলামিক আইনেৰে অনুকূলভাৱে স্থায়ীভাবে বসবাস কৰা অমুছলিমসকলৰজন প্ৰতি বছৰেকীয়া ধাৰ্যকৃত কৰ। মুছলিম ফকীহসকলৰ অভিমত এই যে অমুছলিম সকলৰ মাজত সেইসকল প্ৰাপ্তবয়স্ক, স্বাধীন, বিবেকী পুৰুষ হ'ব লাগিব। কিন্তু মহিলা, শিশু, বয়স্ক, বিকলাঙ্গ বা প্ৰতিবন্ধী, অসুস্থ, উন্মাদ, সন্ন্যাসী, দাস সকলক নিস্কৃতি দিয়া হৈছে। ওচৰা-ওচৰি মুছতামিনছ —অমুছলিম বিদেশী, যিজন অস্থায়ীভাৱে মুছলিম দেশত আশ্ৰয় লয় আৰু যিজন অমুছলিমে সামৰিক বাহিনীত যোগদান কৰিব বিছাৰে আৰু যদি সিহঁত দিবলৈ অসমৰ্থ তেতিয়াহ'লে সিহঁতক এই কৰৰ পৰা নিস্কৃতি দিয়া হৈছে

হাদিছো জিজিয়া কৰ সম্পৰ্কে উল্লেখ আছে, কিন্তু পৰিমাণ উল্লেখ নাই। যিয়েই নহওক ফকীহষকল এই বিষয়ে একমত যে পূৰ্বে মুছলিম শাসকসকলে যেনেকৈ বাইজেণ্টাইন আৰু ছাছানীয় সাম্ৰাজ্যত এইটো আদায় কৰিছিল।

ইছলামিক ইতিহাসত ইয়াৰ প্ৰয়োগ বিভিন্ন ৰকম দেখা যায়। বহুত সময়ত জিজিয়াক খাৰাজ ৰ সৈতে সাধাৰণ কৰ হিচাপেও আদায় কৰা হৈছে আৰু ইছলামিক ৰাজনীতিত ৰাজস্ব আদায়ৰ প্ৰধান উৎস আছিল। জিজিয়া কৰ কৰ দাতাৰ সামৰ্থ অনুসৰি বছৰেকীয়াভাবে নিৰ্ধাৰিত হৈছিল। বিভিন্ন সময় স্থান,কাল ইত্যাদিৰ ওপৰত ভিত্তি কৰি ভিন্ন সময়ত ধাৰ্যকৃত কৰৰ পৰিমাণ ভিন্ন হৈছে

এই প্ৰসংগত কোৰআনৰ ছুৰা তওবা’ৰ ২৯ নং আয়াতত কোৱা হৈছে, “যিসকলৰ ওপৰত কিতাপ (কোৰআন) অবতীৰ্ণ হৈছে সিহঁতৰ মাজত যিসকলে আল্লাহক বিশ্বাস নকৰে আৰু পৰকালতো নহয়, আৰু আল্লাহ ও তেওঁৰ ৰাছুলে যিবোৰ হাৰাম কৰিছে সেয়া হাৰাম নাভাবে আৰু সত্যধৰ্ম অনুসৰণ নকৰে, সিহঁতৰ সৈতে যুদ্ধ কৰিবা যেতিয়ালৈকে সিহঁতে বশ্যতা স্বীকাৰ কৰে: আনুগত্যৰ নিদৰ্শন স্বৰূপ স্বেচ্ছায় জিজিয়া দিয়ে”।

ওছমানীয় তুৰস্কত ১৯ শতকৰ মধ্যভাগ লৈকে জিজিয়া বলবৎ আছিল। মুছলিম সকলক বাধ্যতামূলকভাবে সামৰিক বিভাগত যোগদান হ'ব লগা হৈছিল আৰু তাৰ পৰিৱৰ্তে অমুছলিম সকলৰ ওপৰত এটা কৰ ধাৰ্য কৰা হয়। কিন্তু সকলো ধৰ্মৰ নাগৰিক সকলৰ বাবে বাধ্যতামূলক সামৰিক কৰ্ম প্ৰবৰ্তিত হোৱাৰ পাছত এই কৰৰো বিলোপ হয়। মধ্য যুগত পৃথিৱীৰ অন্যান্য মুছলিম শাসিত দেশতো অমুছলিম সকলৰ ওপৰত জিজিয়া কৰ ধাৰ্য কৰা হয়। ভাৰতত আকবৰে এইটো ৰহিত কৰিছিল, কিন্তু সম্ৰাট ঔৰঙ্গজেৱৰ আমলত এইটো পুনঃপ্ৰবৰ্তিত হয়।

## তথ্যসূত্ৰ

শ্ৰেণী:ইছলাম ধৰ্ম
শ্ৰেণী:কৰ
শ্ৰেণী:পোখালি (ইতিহাস)
গুণদা দাস কৌৰ

**গুণদা দাস কৌৰ** হৈছে এগৰাকী অসমীয়া সংগীত শিল্পী। তেওঁ চল্লিশ আৰু পঞ্চাশ দশকত অসমীয়া সংগীত জগতত আত্মপ্ৰকাশ কৰিছিল। তেওঁ গুৱাহাটী তাৰিনী চৌধুৰী চৰকাৰী ছোৱালী উচ্চতৰ মাধ্যমিক বিদ্যালয়ত সংগীতৰ শিক্ষয়িত্ৰী ৰূপে সেৱা আগবঢ়াইছিল।

## প্ৰাৰম্ভিক জীৱন
১৯৩৯ চনত গুৱাহাটীৰ শান্তিপুৰত জন্মগ্ৰহণ কৰা কৰিছিল। শৈশৱৰ পৰাই তেওঁ সংগীতৰ প্ৰতি আকৰ্ষিত হৈ পৰিছিল। কটন কলেজৰ পৰা আই এ পাছ কৰি অসম চৰকাৰৰ জলপানি লৈ শান্তি নিকেতনলৈ গৈ বিশ্বভাৰতীত চাৰিবছৰ শাস্ত্ৰীয় সংগীত আৰু এডিশ্যনেল ৰবীন্দ্ৰ সংগীতৰ ডিপ্লমা লাভ কৰিছিল। পৰৱৰ্তী সময়ত তেওঁ বেনাৰস হিন্দু বিশ্ববিদ্যালয়ত সংগীতত নামভৰ্তি কৰে। তাত দুবছৰ থাকি তেওঁ লক্ষ্নৌলৈ যায়। তাৰ পৰা তেওঁ বিশাৰদ ডিগ্ৰী লাভ কৰে। 
 
## সংগীত শিল্পীৰ জগতত
;আকাশবাণীত প্ৰৱেশ
প্ৰখ্যাত শিল্পী আনন্দিৰাম বৰুৱাই গুণদা দাসক বনগীত আৰু আধুনিক গীত শিকাই আকাশবাণীত গোৱাইছিল। ইয়াৰ বাবে তেওঁ পাঁচ টকা মাননি পাইছিল। পৰৱৰ্তী সময়ত তেওঁ আকাশবাণীত নিয়মীয়াকৈ গীত পৰিৱেশন কৰিছিল। আনন্দিৰাম দাসে কলকাতালৈ লৈ গৈ গ্ৰাম’ফোন ৰেকৰ্ড কৰাইছিল। ইয়াৰ উপৰি তেওঁ কলকাতা ৰেডিঅ’তো গীত পৰিৱেশন কৰিছিল।

;বোলছবি জগত
ভূপেন হাজৰিকাৰ পৰিচালনাত পিয়লি ফুকন বোলছবিখনত প্ৰথমবাৰৰ বাবে কণ্ঠদান কৰিছিল। পৰৱৰ্তী সময়ত ভক্ত প্ৰহ্লাদ, স্মৃতিৰ পৰশ, কেঁচা সোণ, সৰাপাত, মাটিৰ স্বৰ্গ আদি কেইবাখনো ছবিৰ গীতত কণ্ঠদান কৰিছিল।

;বিভিন্ন শিল্পীৰ সান্নিধ্যত
গুণদা দাসৰ জীৱন বিষ্ণুপ্ৰসাদ ৰাভা, ভূপেন হাজৰিকা, আনন্দিৰাম দাস, হেমাঙ্গ বিশ্বাস, লতা মাংগেশকাৰৰ সান্নিধ্যই মহীয়ন কৰি তুলিছিল। কলকাতাত শান্তি নিকেতনত থাকোতে হেমাঙ্গ বিশ্বাসৰ লগত কলকাতাৰ বিভিন্ন অঞ্চলত গীত পৰিৱেশন কৰিছিল। 

## ব্যক্তিগত জীৱন
বীৰেন্দ্ৰ সিঙৰ লগত গুণদা দাসৰ প্ৰেমৰ সম্পৰ্ক হৈছিল। পৰৱৰ্তী কালত দুয়ো বিবাহ পাশত আৱদ্ধ হৈছিল। বিয়াৰ পাছত স্বামীৰ পৰিয়ালে যৌতুক দাবী কৰি তেওঁক নানান শাৰীৰিক অত্যাচাৰ চলাইছিল। এটা সময়ত তেওঁ স্বামীগৃহৰ পৰা একমাত্ৰ সন্তানটি লৈ মাতৃগৃহলৈ গুছি আহিছিল। ইয়াৰ পিছত, স্বামীগৃহৰ ব্যক্তিসকলে তেওঁৰ সন্তানক অপহৰণ কৰাৰ প্ৰচেষ্টাও চলাইছিল। 

## সন্মান, বঁটা
* ১৯৯৬ চনত সংগীতৰ শিক্ষয়িত্ৰীৰ হিচাপে ৰাষ্ট্ৰপতি পুৰস্কাৰ লাভ কৰিবলৈ সক্ষম হৈছিল।
* ১৯৯৬ চনতে মানৱ সম্পদ উন্নয়ন মন্ত্ৰালয়ৰ ‘Teacher of outstanding Merit’ সন্মান লাভ কৰে।
* অসম চৰকাৰৰ পৰা বিষ্ণুৰাভা বঁটা লাভ কৰিছিল।

## তথ্য সংগ্ৰহ

শ্ৰেণী:অসমৰ কণ্ঠশিল্পী
পানীতোলা সবাহ

**পানীতোলা সবাহ** () উজনি অসমৰ গাঁও বিশেষত পালন কৰি অহা এক লোকাচাৰ। খেতিৰ বাবে পৰ্যাপ্ত বৰষুণ কামনা কৰি প্ৰতিবছৰে জেঠ-আহাৰ মাহত পানীতোলা সবাহৰ আয়োজন কৰা হয়। তিনিদিনীয়াকৈ গাঁৱৰ নামঘৰত সমূহীয়াভাৱে পালন কৰা এই সবাহত অংগ খুঁত নথকা, পিতৃ-মাতৃ জীৱিত থকা তিনিজনী অপুষ্পিতা ছোৱালীয়ে গাঁৱৰ ৰাইজ, গায়ন-বায়নসহ শোভাযাত্ৰা কৰি গৈ নদীৰ তিনিটা ঘাটৰ পৰা তিনিটা এঁৱা কলহত পানী তুলি আনে। পানী তুলি আনি নামঘৰৰ চাৰিওফালে প্ৰদক্ষিণ কৰে। তৃতীয় দিনা পুৱাৰ পৰা মূল সবাহ আৰম্ভ হয়। সেইদিনা পানী তোলাৰ অন্তত নামঘৰত নাম-কীৰ্তন, নেগেৰা নাম, থিয় নাম, দিহা নাম আদি পৰিৱেশন কৰাৰ উপৰি ৰাতিলৈ ভাওনাৰ আয়োজন কৰা হয়। জনগোষ্ঠী ভেদে পানীতোলা সবাহ পালনৰ নিয়ম কিছু ভিন্ন হোৱা দেখা যায়। উদাহৰণ স্বৰূপে ঠেঙাল কছাৰী সকলে পানীতোলা সবাহ পতাৰ দিনা কলপটুৱাৰ ভূৰ সাজি চাকি শলিতা জ্বলাই মাহ-প্ৰসাদ আগবঢ়াই ভূৰখন নৈত উটুৱাই দিয়ে। পানীতোলা সবাহ পালন কৰিলে বৰষুণ হয়, পথাৰ শস্যেৰে ভৰি পৰে আৰু গাঁৱত মাৰি-মৰক নহয় বুলি জনবিশ্বাস প্ৰচলিত হৈ আছে।

## তথ্য সংগ্ৰহ

শ্ৰেণী:অসমৰ সংস্কৃতি
লখিমী বিবাহ

লখিমী বিবাহ সাধাৰণতে উজনি অসমৰ গাঁও বিশেষতে সীমাবদ্ধ। বৰষুণৰ কামনাৰে জেঠ-আহাৰ মাহত লখিমী সবাহৰ সৈতে জড়িত বিশ্বাস অনুসৰি, শস্যৰ অধিষ্ঠাত্ৰী দেৱী লক্ষ্মী বা লখিমী ধান চপোৱাৰ পাছত পথাৰৰ পৰা অন্তৰ্ধান হয় আৰু ওখ পৰ্বতত স্থিতি লয়গৈ। মানুহৰ প্ৰতি সন্তুষ্ট হ’লে তেওঁ বাৰিষা বৰষুণৰ ৰূপত পুনৰ পথাৰলৈ নামি আহে। লখিমী সবাহৰ মাধ্যমেৰে দেৱী লখিমীক আদৰণি জনোৱা হয়। লখিমী সবাহ সাধাৰণতে গাঁৱৰ নামঘৰত ৰাইজসহ শোভাযাত্ৰা কৰি এজনী এঁৱা ছোৱালী বা এগৰাকী আয়তীয়ে কলৰ থুৰি, আমপাত আদি ভৰোৱা নতুন মাটিৰ টেকেলি লৈ নদীত পানী তুলিবলৈ যায়। আন দুগৰাকী তিৰোতাই ক্ৰমে এখন জাকৈ, এটা চাউল ভৰ্তি দুণৰি নিয়াৰ লগতে এজন কিশোৰে কলপটুৱাৰ দোলা এখন কঢ়িয়াই লৈ যায়। নদীত পানী তুলি টেকেলিত ভৰাই অনা হয়। আন এগৰাকী মহিলাই নদীত তিনিবাৰ জাকৈৰে চবিয়ায় আৰু চবিয়াওঁতে পোৱা বন-বোকা দোলাখনত থয়। জাকৈৰে চবিয়াওঁতে মাছ উঠি অহাটো শুভ লক্ষণ বুলি ভৱা হয়। পানী তুলি আহি ৰাইজে তিনিবাৰ নামঘৰ প্ৰদক্ষিণ কৰি পানীখিনি মণিকূটৰ ওচৰত থয়। নাম-প্ৰসংগ আদি কৰাৰ উপস্থিত লোকসকলৰ গাত সেই পানী ছটিয়াই দিয়াৰ লগতে জাকৈত তুলি অনা জাবৰ-জোঁথৰখিনি আৰু দুণৰিত থকা চাউলখিনি সকলোৰে মাজত বিতৰণ কৰি দিয়া হয়। গাঁওবাসীয়ে সেই দ্ৰব্যখিনি সভক্তিৰে ভঁৰালত থৈ দিয়ে। এনে কৰিলে গৃহলৈ লখিমীৰ আগমন ঘটে বুলি বিশ্বাস আছে।  	

তাই আহোমসকলে কিছু পৃথক ধৰণে লখিমী সবাহৰ আয়োজন কৰে। তেওঁলোকে ব্যক্তিগতভাৱে হ’লেও ভঁৰালৰ সন্মুখত আৰু ৰাজহুৱাকৈ আয়োজন কৰিলে মুকলি ঠাইত এই অনুষ্ঠান পাতে। এই উৎসৱত তেওঁলোকে ‘লাওখাইমী’ (লখিমী) দেৱীৰ লগতে তেওঁৰ পিতৃ হুচুংখোড়াকো পূজা কৰে। এই অনুষ্ঠানত এবিধ নৈবেদ্য আগবঢ়োৱা হয়। নাৰীসকলে দোলা, দুণৰি বা দোণ, আঁহত বা বৰগছৰ পাত ভৰোৱা টেকেলি আদি লৈ পানী তুলি বলৈ যায় আৰু পানী তোলোঁতে উঠি অহা বস্তুবিলাক সকলোৱে ভাগ-বিতৰণ কৰি ঘৰলৈ লৈ যায় আৰু ভক্তি ভাবেৰে সংৰক্ষণ কৰি থয়।    

## তথ্য সংগ্ৰহ

শ্ৰেণী:অসমৰ সংস্কৃতি
শ্ৰেণী:বিবাহ
হুদুমদেওৰ পূজা

অনাবৃষ্টিৰ ফলত খেতিপথাৰে যেতিয়া চিৰালফাঁট মেলে, কৃষকে হুমুনিয়াহ কাঢ়ি ঘনে ঘনে আকাশলৈ চায়, তেনে পৰিস্থিতিত গোৱালপাৰা অঞ্চলত হুদুমদেওৰ পূজা আয়োজন কৰি বৃষ্টিৰ আয়োজন কৰা হয়। এই অনুষ্ঠান সম্পূৰ্ণৰূপে সত্ৰ আচাৰ। পূৰ্বতে আঁউসীৰ নিশা হুদু চৰাই এটা ধৰি আনি পথাৰত খুঁটি পুতি বান্ধি থৈ গাঁৱৰ বিবাহিতাসকল একত্ৰিত হৈ সম্পূৰ্ণ উলংগভাৱে তাৰ চাৰিওফালে নাচ-গান কৰিছিল। বৰ্তমান হুদু চৰাই বান্ধি থোৱাৰ নিয়ম নাই যদিও খেতিপথাৰত কলগছ এডাল পুতি (যাক ‘হুদুম খুঁটি’ বোলে) হুদুমদেওৰ পূজা কৰা হয়। এটি সন্তানৰ মাতৃ এগৰাকীয়ে একে উশাহতে এটা খুঁটি পুতিব লাগে। হুদুম খুঁটি পোতাৰ তিনিদিনৰ ভিতৰতে বৰষুণ হয় বুলি বিশ্বাস আছে। যদি বৰষুণ নহয় তেন্তে হুদুমদেওৰ পূজা আৰম্ভ কৰা হয়। হুদুম খঁটি পোতাৰ এসপ্তাহ আগৰে পৰাই তিৰোতাসকলে হালোৱা আৰু বলধৰ অভিনয়েৰে নাঙল লৈ পথাৰ চহাবলৈ ধৰে। হুদুমপূজাত পুৰুষৰ উপস্থিতি নিষিদ্ধ। হুদুমপূজাত ঢাকুৱাই ঢাক বজালে চকুত কাপোৰ বান্ধি ল’ব লাগে। এই পূজাত তিৰোতাসকলে হুদুম খুঁটিৰ চৌপাশে উলংগ হৈ উদ্দামভাৱে নৃত্য-গীত কৰে। এই পূজাৰ গীতবিলাক সাধাৰণতে অশ্লীল ধৰণৰ (যৌনবিষয়ৰ, সকলোৰে সন্মুখত পৰিৱেশ কৰিব নোৱাৰা বিধৰ) হয়। সৃষ্টিৰ আধাৰস্বৰূপ নাৰীৰ উদ্দাম নৃত্য-গীতে বৃষ্টিৰ আৱাহন কৰে আৰু ইয়াৰ ফলত বৰষুণ হোৱাটো অৱশ্যাম্ভাৱী – এনে বিশ্বাস হুদুমদেও পূজাৰ সৈতে জড়িত হৈ আছে। 

## তথ্য সংগ্ৰহ

শ্ৰেণী:অসমৰ সংস্কৃতি
শ্ৰেণী:অসমৰ উৎসৱসমূহ
ৰাচেল কাৰ্ছন

**ৰাচেল লুইচ কাৰ্ছন** (২৭ মে ১৯০৭ - ১৪ এপ্ৰিল ১৯৬৪) এগৰাকী সামুদ্ৰিক জীৱবিজ্ঞানী (marine biologist) আৰু সংৰক্ষণবাদী (conversatrionist) আছিল। তেওঁৰ কিতাপ "ছাইলেন্ট স্প্ৰিং" আৰু অন্যান্য ৰচনাসমূহে গোলকীয় পৰিবেশ আন্দোলনলৈ বিশেষ অৱদান আগবঢ়াইছিল। 

কাৰ্ছনে ইউ এছ ব্যুৰু অব ফিশ্বাৰিজ-অত জল-জীৱবিজ্ঞানী (aquatic biologist) হিচাবে কৰ্মজীৱন আৰম্ভ কৰে আৰু ১৯৫০ চনলৈ এগৰাকী পূৰ্ণকালীন (full time) লিখক হৈ পৰে। তেওঁৰ বহুপ্ৰশংসিত ১৯৫১ চনৰ বহুবিক্ৰীত(bestseller) "দা ছী এৰাউণ্ড আছ"-এ আমেৰিকাৰ "নেশ্যনেল বুক এৱাৰ্ড" পায় আৰু এক প্ৰতিভাশালী লিখক হিচাবে বিখ্যাত হোৱাৰ উপৰিও তেওঁক আৰ্থিক স্বাবলম্বীতা দিয়ে। তেওঁৰ দ্বিতীয় কিতাপ "দা এ'ড্‌জ অব দা ছী" আৰু প্ৰথম কিতাপখনৰে এক নব-প্ৰকাশন "আণ্ডাৰ দা ছী উইণ্ড"-ও বহুবিক্ৰীত হৈ পৰে। এই তিনিখন কিতাপে সাগৰৰ তীৰৰ পৰা গভীৰতালৈ সাগৰীয় জীৱনৰ বিষয়ে অনুসন্ধান উপস্থাপন কৰিছে। 

১৯৫০ অত কাৰ্ছনে পৰিবেশ সংৰক্ষণ, বিশেষকৈ কীটনাশকৰ ফলত সৃষ্টি হোৱা পৰিবেশৰ অনিষ্টকৰণলৈ মন দিয়ে। এই বিষয়ে লিখা তেওঁৰ কিতাপ "ছাইলেন্ট স্প্ৰি"-এ আমেৰিকাৰ জনসাধাৰণৰ এক বৃহৎ অংশৰ মাজত পৰিবেশ সজাগতা সৃষ্টি কৰিলে। কীটনাশক প্ৰস্তুতকাৰী কোম্পানীবোৰৰ বিৰোধিতা সত্বেও ই ৰাষ্ট্ৰৰ কীটনাশক নীতিসমূহৰ সংশোধন আৰম্ভ কৰোৱালে। আমেৰিকাত DDT আৰু অন্যান্য কীটনাশকৰ প্ৰয়োগত নিষেধ আৰোপ কৰা হ'ল। লগতে এই সজাগতাই তৃণমূল পৰ্যায়ত এক পৰিবেশ সংৰক্ষণ আন্দোলনৰ সৃষ্টি কৰিলে আৰু ইউনাইটেড ষ্টেটছ এনভাইৰণমেন্টেল প্ৰটেক্‌শ্যন এজেন্সি গঠন কৰা হ'ল। 

পাচত ৰাষ্ট্ৰপতি জিমি কাৰ্টাৰে কাৰ্ছনক মৰণোত্তৰভাবে প্ৰেছিডেন্সিয়েল মেডেল অব ফ্ৰীডম সন্মান প্ৰদান কৰে।

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:জীৱবিজ্ঞানী
অসমত দেখা পোৱা মাছৰ তালিকা

## তথ্যসূত্ৰ

*http://assamagribusiness.nic.in/2ndoct/fishspeciesofAssam.pdf 
*
শ্ৰেণী:মাছ
শ্ৰেণী:অসম সম্পৰ্কীয় তালিকা
শ্ৰেণী:প্ৰাণীবিজ্ঞান সম্পৰ্কীয় তালিকা আৰু প্ৰবন্ধ
চল' দিল্লী

**চলো দিল্লী** ২০১১ চনত ৰিলিজ হোৱা শশান্ত শ্বাহ পৰিচালিত আৰু ২০১০ চনৰ আমেৰিকান ছবি "দিউ দেট"ৰ (Due Date) আধাৰত নিৰ্মিত কম বাজেটৰ এখন অলপ অগতানুগতিক হিন্দী ছবি। ইয়াত বিনয় পাঠক আৰু লাৰা দত্তই অভিনয় কৰিছে। অভিনেতা অক্ষয় কুমাৰে ইয়াত অতিথি শিল্পী ৰূপে ভূমুকি মাৰিছে। এৰ'চ ইণ্টাৰনেচনেল মিডিয়া লিমিটেড আৰু লাৰাৰ স্বামী মহেশ ভূপতিৰ বিগ ডেডী প্ৰোডাকচনৰ দ্বাৰা নিৰ্মিত এই ছবিখনৰ দৃশ্যগ্ৰহণ মুম্বাই, দিল্লী আৰু জয়পুৰত কৰা হৈছে। ২০১১ৰ ২৯ এপ্ৰিলত ছবিখনে মুক্তি পায়।- 

## কাহিনী
নায়িকা মুম্বাইৰ এটি বৃহৎ কোম্পানীৰ মুখ্য বিষয়া ৷ বিমানেৰে মুম্বাইৰ পৰা দিল্লীলৈ ৰাওনা হওঁতে অনিবাৰ্য কাৰণত নিশা জয়পুৰত অৱতৰণ কৰিবলগীয়া হ'ল৷ নায়িকাই প্ৰি-পেইড টেক্সিৰে অকলে জয়পুৰৰ পৰা দিল্লীলৈ ৰাওনা হয়৷ তেওঁ অসীম সাহসী, নিজকে 'অবলা' বুলি কেতিয়াও নাভাবে৷ বাটত মন্নু গুপ্তা নামৰ ব্যৱসায়ীজনক পৰিস্থিতিৰ তাগিদাত টেক্সিত উঠাই লবলগীয়া হয়৷ কাহিনীৰ আচল ৰোমাঞ্চ এইখিনিৰ পৰাই আৰম্ভ হয়৷ ভাগৰুৱা নিদ্ৰাতুৰ টেক্সি ড্ৰাইভাৰক আঁতৰাই চালকৰ আসনত বহে মন্নু গুপ্তা৷ বাট ভুল কৰি ওলোটা পথেৰে যাওঁতে টেক্সিৰ বিজুটি ঘটে৷ টেক্সি ভাল হোৱালৈ প্ৰতীক্ষা কৰাৰ সময়খিনি কটাবলৈ এখন ট্ৰাকত দুয়ো উঠি হাইৱেৰ এখন ধাবালৈ আহে৷ ধাবাত নিগনি,সাপ,পইতাচোৰা, শিয়ালৰ আতংকৰ মাজত অনেক ধেমেলিয়া দৃশ্যৰ অৱতাৰণা হয়৷ চাইকেললৈ মন্নু গুপ্তাই টেক্সিখন ভাল হ'ল নাই চাবলৈ যায়৷ টেক্সি ভাল নোহোৱা দেখি নিজৰ বাকচ আৰু বেগ উঠাই লৈ আহে৷ কিন্তু সহযাত্ৰী নায়িকাৰ বেগটো আনিবলৈ পাহৰে৷ কিছু দূৰৈত থকা ৰেলষ্টেচনলৈ বুলি উটৰ গাড়ী আৰু বাচেৰে যাত্ৰা কৰে৷ৰেলৰ টিকট কাটিবলৈ লৈ নায়িকাই গম পায় পাৰ্চটো ফাটি টকা কৰবাত পৰিল৷ ৰেলখন ইতিমধ্যে চলিবলৈ আৰম্ভ কৰিছে৷ মন্নু গুপ্তাই ৰেলৰ চেইন টানি নায়িকাক ৰেলত উঠায়৷ বিনা টিকটৰ সমস্যাটো মন্নু গুপ্তাই সমাধান কৰে যদিও টিটিৰ দূৰ্নাম গোৱাত ৰেলৰ চেইন টনাৰ অপৰাধত দুয়োকে ৰেলৱে পুলিচত জমা দিয়ে৷ ডকাইতে নিজৰ সংগীৰ সৈতে দুয়োকে উদ্ধাৰ কৰে৷ডকাইতৰ হাতৰ পৰা মুকলি হৈ সৰু চহৰ এখনৰ হোটেলৰ এটা কোঠাত দুয়ো আশ্ৰয় লয়৷ হোটেলৰ পৰা মোবাইল চাৰ্জ কৰিবলৈ সক্ষম হোৱাত নায়িকাই দিল্লীত প্ৰতীক্ষাত থকা গিৰিয়েকক মাতি পঠায়৷ কিন্তু দুটা দলৰ সংঘৰ্ষৰ ফলত চহৰখনত কাৰফিউ হয়৷ অৱশেষত নায়কে আহি নায়িকা আৰু মন্নু গুপ্তাক নিজৰ গাড়ীৰে দিল্লীলৈ লৈ আহিবলৈ সক্ষম হয়৷ দিল্লীত আহি পাই নায়িকাই উদঘাটন কৰে যে হাঁহিমাতি থকা মন্নু গুপ্তা পৰিবাৰ যোৱা দুটা বছৰ ধৰি ক'মাত আক্ৰান্ত হৈ শয্যাশায়ী৷মন্নু গুপ্তাৰ মূখত 'ইচমে কৌনচি বৰী বাত হ্যেই'- চিনেমাখনৰ এক উল্লেখযোগ্য ডাইলগ ৷ নায়িকা লাৰা দত্তৰ সৈতে মন্নু গুপ্তাৰ অভিনয় কৰা বিনয় পাঠকৰ অভিনয় চিনেমাখনৰ এক সম্পদ৷ চিত্ৰ সমালোচকে এই চিনেমাখনক ৫ৰ ভিতৰত ৪ৰে মূল্যাকংণ কৰিছে৷

## তথ্য সংগ্ৰহ

## বাহ্যিক সংযোগ
* 
* 
* 

শ্ৰেণী:হিন্দী চলচ্চিত্ৰ
আকাশী গংগা জলপ্ৰপাত

**আকশী গংগা** অসমৰ নগাঁও জিলাৰ পৰা ৫০ কিলোমিটাৰ পূব-দক্ষিণ দিশত ডবকা-ডিমাপুৰ পথত অৱস্থিত এক জলপ্ৰপাত। লগতে এই অঞ্চলত ভালেসংখ্যক প্ৰত্নতাত্বিক ধ্বংসাৱশেষ পোৱা যায়। কালিকা পুৰাণতো এই অঞ্চলৰ উল্লেখ আছে বুলি জনা যায়।

## ভৌগোলিক অৱস্থান
আকাশী গংগা জলপ্ৰপাত ডবকা-ডিমাপুৰ পথত অৱস্থিত। ই নগাঁও জিলাৰ পূব-দক্ষিণ দিশত ৫০ কিলোমিটাৰ দূৰত্বত অৱস্থিত। এই অঞ্চলৰ নিকটৱৰ্ত্তী ৰে'লৱে ষ্টেচনটো হৈছে চাপৰমুখ।

## ইতিহাস
কিংবদন্তি অনুসৰি মহাদেৱৰ পত্নী সতীৰ পিতৃ দক্ষ ৰজাই মহাদেৱক নিজৰ যজ্ঞস্থলীত কৰা অপমান সহিব নোৱাৰি সতীয়ে যজ্ঞস্থলীতে প্ৰাণত্যাগ কৰে। প্ৰিয়াৰ বিয়োগত মহাদেৱ শোকত বলিয়া হয় আৰু সতীৰ মৃতদেহ কান্ধত তুলি লৈ বিশ্ব ভ্ৰমি ফুৰিবলৈ ধৰে। এনেদৰে ঘূৰি ফুৰোতে লাহে-লাহে মৃতদেহটো গেলি শৰীৰৰ অংশবোৰ ঠায়ে ঠায়ে পৰি গ'ল। সতীৰ দেহৰ বিভিন্ন অংগ বিভিন্ন ঠাইত পৰাত তাত একোখন তীৰ্থস্থান গঢ়ি উঠিল। ইয়াৰে এটা অংশ আকাশী গংগাতো পৰা বুলি জনা যায়। লোকবিশ্বাস অনুসৰি, আকাশী গংগাই সৃষ্টি কৰা হ্ৰদটোত স্নান কৰিলে দেৱীৰ আশিস পোৱা যায়।

এই জলপ্ৰপাতৰ আশে পাশে শৈল মন্দিৰৰ ধ্বংসাৱশেষো পোৱা যায়। এইবোৰ দশম আৰু বাৰশ শতিকাৰ দুটা মন্দিৰৰ অৱশেষ বুলি জনা যায়। কালিকা পুৰাণত আকাশী গংগাক পীঠস্থান বুলি উল্লেখ কৰা হৈছে।

## পৰ্যটন
আকাশী গংগা বৰ্তমান এক পৰ্যটনস্থলী হিচাপে খ্যাত। তদুপৰি সমগ্ৰ বছৰ জুৰি ইয়াত ভক্তৰ সমাগম দেখা পোৱা যায়। এই ঠাইৰ পৰা ব্ৰহ্মপুত্ৰ নদো দেখা পোৱা যায়।

## তথ্য সংগ্ৰহ

শ্ৰেণী:অসমৰ পৰ্যটনস্থলী
শ্ৰেণী:নগাঁও জিলা
শ্ৰেণী:জলপ্ৰপাত
বিশ্ব ধঁপাতবিৰোধী দিৱস

**বিশ্ব ধঁপাতবিৰোধী দিৱস** গোটেই পৃথিৱীতে প্ৰতিবছৰে মে মাহৰ ৩১ তাৰিখে পালন কৰা হয়। ইয়াৰ উদ্দেশ্য হ'ল এই ২৪ ঘণ্টা সময়ত যিকোনো ধঁপাত গ্ৰহণৰ পৰা বৰ্জিত থাকিবলৈ জনগণক উৎসাহিত কৰা আৰু লগতে ধঁপাত গ্ৰহণৰ ফলত স্বাস্থ্যৰ ওপৰত পৰিব পৰা নানাধৰণৰ বিৰূপ প্ৰতিক্ৰিয়াসমূহৰ বিষয়ে জনসাধাৰণক সজাগ কৰা। উল্লেখযোগ্য যে, ধঁপাত সেৱনৰ ফলত প্ৰ্তিবছৰে পৃথিৱীত প্ৰায় ৮ মিলিয়ন লোকৰ মৃত্যু হয় তাৰে ধঁপাত সেৱন কৰি ৭ মিলিয়ন লোকৰ আৰু ধঁপাতৰ সংস্পৰ্শলৈ আহি প্ৰায় ১.২ মিলিয়ন লোকৰ মৃত্যু হয়। বিশ্ব স্বাস্থ্য সংস্থাৰ সদস্য ৰাষ্ট্ৰসমূহে ১৯৮৭ চনত এই দিৱসটোৰ সৃষ্টি কৰে। বিগত দুই দশক ধৰি নানান চৰকাৰ, স্বাস্থ্য সংস্থা, ধুম্ৰপাণকাৰী, ধঁপাত উদ্যোগ আদিৰ পৰা নানা ধৰণৰ ধনাত্মক আৰু ঋণাত্মক সঁহাৰিৰে ইয়াক উৎযাপন কৰি অহা হৈছে। 

## উদ্দেশ্য
বিশ্ব ধঁ‌পাত বিৰোধী দিৱস বিশ্ব স্বাস্থ্য সংস্থাৰ এক প্ৰচেষ্টা আৰু প্ৰতি বছৰে ৩১ মে'ত পালন কৰা হয়। এই অভিযানৰ উদ্দেশ্য হৈছে ধঁপাতৰ বিপদ আৰু স্বাস্থ্যৰ ওপৰত ইয়াৰ নেতিবাচক প্ৰভাৱৰ বিষয়ে সজাগতা বিয়পোৱা। ইয়াৰ লক্ষ্য হৈছে ধঁ‌পাত সেৱনৰ ফলত হোৱা ৰোগ আৰু মৃত্যু হ্ৰাস কৰা। ২০২১ চনৰ বাবে বিশ্ব ধঁপাত দিৱসৰ বিষয়বস্তু হৈছে "ত্যাগ কৰিবলৈ প্ৰতিশ্ৰুতি বদ্ধ" (“Commit to Quit”)।

বিশ্ব স্বাস্থ্য সংস্থাৰ সদস্য ৰাষ্ট্ৰসমূহে বিশ্বব্যাপী ধঁ‌পাত সংকট আৰু মহামাৰীৰ ফলত হোৱা ৰোগ আৰু মৃত্যুৰ প্ৰতিক্ৰিয়া হিচাপে ১৯৮৭ চনত বিশ্ব ধঁ‌পাত বিৰোধী দিৱস সৃষ্টি কৰিছিল। বিশ্ব স্বাস্থ্য সভাই () ১৯৮৭ চনত ডব্লিউএইচএ৪০.৩৮ প্ৰস্তাৱ (Resolution WHA40.38) গৃহীত কৰিছিল, আৰু ৭ এপ্ৰিলক "বিশ্ব ধূমপান বিৰোধী দিৱস" (“World No-Smoking Day”) পালন কৰিবলৈ আহ্বান জনাইছিল। ইয়াৰ পিছত, ১৯৮৮ চনত বিশ্ব ধঁপাত বিৰোধী দিৱসৰ বাৰ্ষিক পালন () হিচাপে ৩১ মে' জাৰী কৰি প্ৰস্তাৱ ডব্লিউএইচএ৪২.১৯ (Resolution WHA42.19) গৃহীত কৰা হৈছিল।

## ধঁ‌পাতৰ প্ৰভাৱ
বিশ্ব স্বাস্থ্য সংস্থাই ধঁ‌পাত সেৱনৰ ফলত প্ৰতি বছৰে ৮ নিযুত লোকৰ মৃত্যু হোৱাৰ প্ৰতিবেদন দিছে। বিশ্বৰ আটাইতকৈ জনবসতিপূৰ্ণ দেশ হিচাপে, চীন হৈছে চিগাৰেট উদ্যোগৰ শীৰ্ষস্থানত। বিশ্বৰ মুঠ চিগাৰেটৰ ৩০% ৰো অধিক ২০১৪ চনত চীনত উৎপাদন আৰু সেৱন কৰা হৈছিল।

ধঁ‌পাতৰ ফলত হোৱা প্ৰায় ৮০% মৃত্যু নিম্ন আৰু মধ্য আয়ৰ দেশবোৰত হয়। অৰ্থাৎ, আটাইতকৈ দৰিদ্ৰ লোকসকল আটাইতকৈ নেতিবাচকভাৱে প্ৰভাৱিত হয়। আসক্তিৰ বাবে, শিক্ষা, খাদ্য বা স্বাস্থ্য সেৱাত ব্যৱহাৰ কৰিব পৰা ধন ধঁ‌পাতলৈ যায়।

পৰোক্ষ ধূমপানৰ ধোঁৱাৰ ফলত বছৰত ৬০০,০০০ ৰো অধিক লোকৰ মৃত্যু হয়। ভুক্তভোগীসকলৰ প্ৰায় ২৮% শিশু। বহুতো চহৰ আৰু ৰাজ্যত ইতিমধ্যে ৰাজহুৱা ধূমপান নিষিদ্ধ কৰা হৈছে।

## বিশ্ব স্বাস্থ্য সংস্থা আৰু বিশ্ব ধঁপাত বিৰোধী দিৱস
বিশ্ব ধঁপাত বিৰোধী দিৱস বিশ্ব স্বাস্থ্য সংস্থাৰ দ্বাৰা স্বাস্থ্যৰ প্ৰতি জনগণক সজাগ কৰিবলৈ কৰা আঠটা প্ৰচাৰ অভিযানৰ অন্যতম। বাকী কেইটা হ'ল বিশ্ব স্বাস্থ্য দিৱস, বিশ্ব ৰক্তদাতা দিৱস,বিশ্ব টীকাকৰণ সপ্তাহ, বিশ্ব মেলেৰিয়া দিৱস, বিশ্ব হেপাটাইটিছ দিৱস আৰু বিশ্ব এইড্‌চ দিৱস।

## তথ্যসূত্ৰ

শ্ৰেণী:দিৱসসমূহ
কপৌ ফুল

**কপৌ ফুল অসমৰ জাতীয় ফুল | কপৌ ফুল** (, বৈজ্ঞানিক নাম: *Rhynchostylis retusa*) হৈছে এবিধ ভান্দা গোটৰ আকৰ্ষক অৰ্কিড প্ৰজাতি। এই অৰ্কিডৰ ফুল বিলাক প্ৰায় এশতকৈয়ো অধিক বগা ৰঙৰ ওপৰত গুলপীয়া ফুট ফুট থকা ফুলৰ এক সমষ্টিৰ ৰূপত পোৱা যায়। 
## বিতৰণ
এই উদ্ভিদটো মুকলি অৰণ্যত বা বনাঞ্চলৰ প্ৰান্তত  উচ্চতাত গছৰ ডালত গজা epiphyte। ইয়াক ভূটান, কম্বোডিয়া, চীন (গুইজৌ, ইউনান), ভাৰত, ইণ্ডোনেছিয়া, লাওছ, মলেছিয়াত পোৱা যায়।  ম্যানমাৰ, নেপাল, ফিলিপাইনছ, চিংগাপুৰ, শ্ৰীলংকা, থাইলেণ্ড, আৰু ভিয়েটনাম.

ভাৰতত এই উদ্ভিদ উত্তৰ-পূব, উৰিষ্যা আৰু অন্ধ্ৰ প্ৰদেশত বেছিকৈ দেখা যায়। অন্ধ্ৰ প্ৰদেশত এই উদ্ভিদক তেলেগু নাম চিন্তাৰানামু বুলি কোৱা হয়। জৈৱ-পাইৰেচিৰ বাবে, ভাৰতত এই উদ্ভিদ বিলুপ্ত হোৱাৰ পথত। ৰাইকোষ্টাইলিছ ৰেটুছা ভাৰতত অৰুণাচল প্ৰদেশ আৰু অসমৰ লগতে শ্ৰীলংকাৰ উভা প্ৰদেশৰ ৰাজ্যিক ফুল হিচাপে স্বীকৃতি লাভ কৰিছে।

## স্থানীয় নাম সমূহ

*ব্লাণ্ট ৰাইনক'ষ্টাইলিচ (Blunt Rhynchostylis)
*ছিনটাৰানামু (Chintaranamu)
*ফক্সটেইল অৰ্কিড (Foxtail orchid)
*কপৌ ফুল (kapau phool)
*যুৱান হুই লান (Zuan Hui Lan)
*আই য়া ৰেচ (Ai Ya Res (Thai))

## বিভিন্ন ভাষাত নাম
*অসমীয়া, বাংলা: কপৌ ফুল
*মাৰাঠী: সোচেতী বেণী (सीतेची वेणी)
*হিন্দী: দ্ৰৌপদী মালা (द्रौपदी माला)
*নেপালী: ঘোগে গাবা (घोगे गावा)

## বিস্তৃতি

এই অৰ্কিড অৰ্ধ পৰ্ণপাতী আৰু নিম্ন উচ্চতাৰ শুকান পৰ্ণপাতী অৰণ্য সমূহত ভূ-ভাগৰ উচ্চতা সাগৰপৃষ্ঠৰ পৰা আৰম্ভ কৰি প্ৰায় ১৩০০ মিটাৰ লৈকে পোৱা যায়। ইহঁতৰ ভৌগোলিক বিস্তৃতি বাংলাদেশ, বেনিন, ম্যানমাৰ, কম্বোডিয়া, চীন, ভাৰত, ইণ্ডোনেছিয়া, লাউচ, মালয়েছিয়া, নেপাল, ফিলিপাইন, ছিংগাপুৰ, শ্ৰীলংকা, থাইলেণ্ড আৰু ভিয়েটনামলৈকে বিয়পি আছে। 

ভাৰতত এই উদ্ভিদ ঘাইকৈ উত্তৰ পূৰ্বাঞ্চল, উৰিষ্যা আৰু অন্ধ্ৰ প্ৰদেশত পোৱা যায়। বায়'-পাইৰেছীৰ কবলত পৰি এই উদ্ভিদ এতিয়া ভাৰতত লুপ্ত হোৱাৰ পথত। কপৌ ফুলক অসম আৰু অৰুণাচল প্ৰদেশৰ ৰাজ্যিক ফুল হিচাপে মান্যতা দিয়া হৈছে। 

## যত্ন
এই উদ্ভিদৰ বাবে সম পৰিমাণত জলযোগান আৰু গোটেই বছৰত সম পৰিমাণত সাৰৰ প্ৰয়োগৰ প্ৰয়োজন। যদিহে পাত বোৰ বেছিকৈ তিতি থাকে তেতিয়াহলে মৰি যোৱাৰ সম্ভাৱনা থাকে। ইহঁতে পৰোক্ষ পোহৰ পছন্দ কৰে। ফুল সাধাৰণতে বসন্তৰ শেষৰ ফালে ফুলে।

## ব্যৱহাৰ

ঔষধিয় গুণৰ বাবে এই উদ্ভিদ কটা-ছিঙা, ঘা আদিৰ চিকিৎসাত ব্যৱহাৰ কৰা হয়। কাণ পকিলে বা কাণৰ বিষ হ'লে বিষ নিৰাময়ৰ বাবে কপৌফুলৰ কেঁচা পাতৰৰস এক-দুইটোপাল ব্যৱহাৰ কৰা হয়। 

অসমত এই অৰ্কিড খুব জনপ্ৰিয় আৰু অসমীয়া ব'হাগ বিহুৰ লগত ওতঃপ্ৰোত সমন্ধ আছে। বিহু নাচিবৰ বাবে বিহুৱতীৰ মূৰৰ খোপাত কপৌ ফুল ব্যৱহাৰ হয়। ডেকা- গাভৰু সকলে ইয়াক প্ৰেমৰ প্ৰতীক হিচাপে গণ্য কৰে। লগতে এই অৰ্কিডক উৰ্বৰতা আৰু সুখ সমৃদ্ধিৰ চিহ্ন হিচাপেও প্ৰক্ষেপ কৰা যায়। স্থানীয় লোকৰ বিবাহ অনুষ্ঠানতো এই অৰ্কিডৰ ফুল ব্যৱহাৰ হয়। জনজীৱনৰ লগত ইয়াৰ ওতঃপ্ৰোত সমন্ধ আৰু গুৰুত্বৰ বাবে ইয়াক প্ৰায়ভাগ অসমীয়া পৰিয়ালৰ চৌহদত ৰোপণ কৰা দেখা যায় আৰু লগতে ই অসমৰ ৰাজ্যিক ফুল হিচাপেও মান্যতা প্ৰাপ্ত। 

## তথ্য সংগ্ৰহ

শ্ৰেণী:অৰ্কিড
শ্ৰেণী:অসমৰ ৰাজ্যিক প্ৰতীক
শ্ৰেণী:ফুল
শ্ৰেণী:অসমত পোৱা অৰ্কিডসমূহ
শ্ৰেণী:অসমৰ উদ্ভিদ
মক্কাৰ মছজিদ

**মছজিদ আল-হাৰাম** () ইছলামৰ আটাইতকৈ পৱিত্ৰ স্থান যিটো কাবাক আগুৰি আছে। এই মছজিদখন চৌদি আৰৱৰ মক্কা চহৰত অৱস্থিত।

ভিতৰত আৰু বাহিৰত নামাজৰ স্থান মিলি মছজিদৰ বৰ্তমান অৱস্থান প্ৰায়  জুৰি অৱস্তিত। মছজিদ সকলো সময়তেই খোলা ৰখা হয়। হজ্জৰ সময়ত ইয়াত উপস্থিত হোৱা মানুহৰ জমায়াত পৃথিৱীৰ বৃহত্তম মানৱ সমাৱেশৰ অন্যতম।

চৌদি আৰৱত অৱস্থিত মক্কা হʼল ইছলাম ধৰ্মাৱলম্বী লোকৰ বাবে আটাইতকৈ পৱিত্ৰ স্থান। মুছলমানসকল বিশ্বৰ যʼতেই নাথাকক, মক্কাৰ কাবাৰ ফালেহে মুখ কৰি দৈনিক পাঁচবাৰ প্ৰাৰ্থনা কৰে। জীৱনকালত অন্ততঃ এবাৰ মক্কালৈ আহি আল্লাহক উপাসনা কৰাটো (বা হজ্জ যাত্ৰা কৰা) মুছলমানসকলৰ কৰ্তব্যৰ ভিতৰত পৰে। ৫৭০ খ্ৰীষ্টাব্দত মক্কাতে ইছলাম ধৰ্মৰ প্ৰৱৰ্তক হজৰত মুহাম্মাদ(দঃ)ৰ জন্ম হৈছিল। অৱশ্যে পাছৰ সময়ত তেওঁ মক্কাৰ পৰা মদিনালৈ  স্থানান্তৰ হ'বলগীয়া হৈছিল (হিজৰত কৰিবলগীয়া হৈছিল)। পৰৱৰ্তীসময় কালত এই মক্কাতে এক অতি বৃহৎ মছজিদ সজা হয়। মছজিদৰ প্ৰায় কেন্দ্ৰস্থলতে আছে ঘনক আকৃতিৰ বিখ্যাত কাবা, যʼত এক ডাঙৰ কৃষ্ণ শিল আছে৷ প্ৰবাদ মতে এই কৃষ্ণ শিলছটা বিশ্বৰ প্ৰথম মানৱ আদমক দিয়া হৈছিল আৰু আল্লাহৰ নিৰ্দেশত কাবা নিৰ্মাণ কৰা হৈছিল৷ বিশ্বৰ ষাঠিখন দেশৰ প্ৰায় ৬ লাখ পুণ্যাৰ্থী প্ৰতিবছৰে এই মছজিদ দৰ্শন কৰিবলৈ আৰু হজ্জ কৰিবলৈ মক্কালৈ আহে।
## ইতিহাস

## ধৰ্মীয় গুৰুত্ব

## গুৰুত্বপূৰ্ণ স্থাপনা

## লগতে পঢ়ক
#মছজিদে নববী, মদিনা।
#মছজিদ আল আকছা, জেৰুজালেম।

## তথ্য সংগ্ৰহ

শ্ৰেণী:ইছলাম ধৰ্ম
শ্ৰেণী:মছজিদ
অশ্বক্ৰান্ত মন্দিৰ

thumb|অশ্বক্ৰান্ত মন্দিৰ
**অশ্বক্ৰান্ত মন্দিৰ** ব্ৰহ্মপুত্ৰৰ উত্তৰ পাৰত উত্তৰ গুৱাহাটীত অৱস্থিত তীৰ্থস্থান। ইয়াত প্ৰায় সম আয়তনৰ দুটা মন্দিৰ আছে। এটা ব্ৰহ্মপুত্ৰৰ পাৰত পাহাৰৰ নামনি ভাগত, আনটো পাহাৰৰ ওপৰ ভাগত অৱস্থিত। কিংবদন্তি অনুসৰি নৰকাসুৰক বধ কৰিবৰ অৰ্থে শ্ৰীকৃষ্ণ কামৰূপলৈ আহোঁতে এই ঠাইডোখৰ অশ্ব বা ঘোঁৰাৰ দ্বাৰা ক্ৰান্ত বা অতিক্ৰান্ত হোৱা বাবে এই অঞ্চলৰ নাম অশ্বক্ৰান্ত হয়। কোনো কোনোৱে এই অঞ্চলক *অশ্বক্লান্ত* বুলিও কয়। জনশ্ৰুতি অনুসৰি এই অঞ্চলতে খোজ পেলাই শ্ৰীকৃষ্ণই নৰকাসুৰক বধ কৰিছিল। ইয়াতেই তেওঁৰ অশ্ব ক্লান্ত হৈ পৰে আৰু ঠাইডোখৰে অশ্বক্লান্ত নাম পায়। ব্ৰহ্মপুত্ৰৰ পাৰৰ টিলা এটাৰ শিল কিছুমানত ঘোঁৰাৰ খুৰাৰ দৰে চিন দেখা যায়। শ্ৰীকৃষ্ণই যʼত ভৰিৰ খোজ পেলাইছিল তাৰ নাম *বিষ্ণুপদ*। পৌৰাণিক শাস্ত্ৰ মতে এয়ে *অশ্বগয়া* আৰু ইয়াতে মৃতকৰ আত্মাৰ সদ্গতিৰ অৰ্থে পিণ্ডদান কৰা হয়। আজিকালি ‘অশ্বক্লান্তʼ বা ‘অশ্বক্ৰান্তʼ দুয়োটা শব্দই সমঅৰ্থত প্ৰয়োগ হোৱা দেখা যায়।

পাহাৰৰ নামনি অংশত অৱস্থিত মন্দিৰটোৰ কাষতে অশ্বক্ৰান্ত নামৰ এটা কুণ্ডও আছিল। বৰ্তমান অৱশ্যে এই কুণ্ড ব্ৰহ্মপুত্ৰৰ বুকুত লীন গʼল। চʼত মাহৰ অশোকাষ্টমী তিথিত ইয়াত স্নান কৰিবৰ বাবে বহু তীৰ্থযাত্ৰীৰ সমাগম হয়। ১৭২০ চনত আহোম স্বৰ্গদেউ শিৱসিংহই এই মন্দিৰ নিৰ্মাণ কৰোৱাইছিল বুলি জনা যায়। হিন্দুসকলৰ বাবে অশ্বক্ৰান্তৰ মাহাত্ম্য অসীম। সত্য যুগত পুষ্কৰ, ত্ৰেতাত নৈমিষাৰণ্য, দ্বাপৰত কুৰুক্ষেত্ৰ আৰু কলিত অশ্বক্ৰান্ত পৱিত্ৰ তীৰ্থ বুলি জনবিশ্বাস প্ৰচলিত। মন্দিৰটোৰ বৰ্তমান মাটিকালি প্ৰায় ৪৩ বিঘা ৪ কঠা ১৭ লেচা।

## তথ্য সংগ্ৰহ

শ্ৰেণী:অসমৰ সংৰক্ষিত স্মৃতিচিহ্ন
শ্ৰেণী:অসমৰ ধৰ্মীয় স্থান
শ্ৰেণী:হিন্দুধৰ্মৰ মঠ-মন্দিৰ
চেভ ইণ্ডিয়ান ফেমিলি ফাউণ্ডেশ্যন

**চেভ ইণ্ডিয়ান ফেমিলি ফাউণ্ডেশ্যন** (Save Indian Family Foundation: SIFF, ভাৰতৰ এক পুৰুষাধিকাৰ সংগঠন। চেভ ইণ্ডিয়ান ফেমিলি আন্দোলনৰ ফলস্বৰূপে এই পঞ্জীকৃত অব্যৱসায়িক আৰু বেচৰকাৰী সংগঠনটোৰ জন্ম হয়। ই একে ধৰণৰ উদ্দেশ্য থকা কেইবাটাও অন্য সংগঠনৰ লগত মিলি কাম কৰে।

## ইতিহাস
ভাৰতীয় যৌতুক সম্পৰ্কীয় আইনসমূহৰ অপব্যৱহাৰৰ বিৰুদ্ধে ২০০৭ চনত SIFF স্থাপন কৰা হয়। ই ভাৰতৰ কেইবাখনো মহানগৰ জুৰি বিয়পি থকা কেইবাটাও পুৰুষৰ আৰু পৰিয়ালৰ অধিকাৰৰ সপক্ষে গঠিত কেইবাটাও সংগঠনৰ এক ছত্ৰ সংগঠন (umbrella organization)। ২০০৬ ৰ জুনত মুম্বাইত SIFF-অৰ কামকাজৰ সহায়ক হ'বলৈ 'প্ৰটেক্ট ইণ্ডিয়ান ফেমিলি' বুলি আৰু এক অনা-চৰকাৰী সংগঠন স্থাপনা কৰা হয়। SIFF-এ কেইবাটাও সমৰুচিসম্পন্ন সংগঠন যেনে 'অল ইণ্ডিয়া মাডাৰ ইন ল' প্ৰটেকশ্যন ফ'ৰাম'-অৰ and "All India Men's Welfare Association". লগত মিলি জুলি কাম কৰে।

ভাৰতৰ কিছুমান নাৰীবাদী (feminist) সংগঠন আৰু কোনো কোনো সংবাদসেৱাই SIFF-অক নাৰীৰ সমস্যাবোৰক আওকাণ কৰি পুৰণিকলিয়া পুৰুষ কেন্দ্ৰীক ভাবধাৰাক প্ৰশ্ৰয় দিয়া বুলি অভিযোগ কৰা দেখা যায়।

নাৰী বিষয়ক কিছুমান আইন যেনে ডাউৰী (498a), ঘৰুৱা হিংসা আদিৰ অপব্যৱহাৰত পৰি বিপৰ্য্যস্ত হোৱা নিৰ্দোষী পুৰুষ আৰু তেওঁলোকৰ পৰিয়ালৰ বাবে বাংগালুৰু, চেন্নাই, কোচিন, দিল্লী, গুজৰাট, মুম্বাই, হাইদৰাবাদ, পুনে, নাগপুৰ, নাচিক, চুৰাট, জয়পুৰ আৰু কলকাতাত চহৰত SIFF-এ টেলিফোনিক পৰামৰ্শ তথা সহায় আগবঢ়ায়। ২০১০ চনত তেওঁলোকৰ ৱেবচাইটত গোটটোৱে দাবী কৰা মতে প্ৰায় ৩০,০০০ তৃণমূল পৰ্যায়ৰ সদস্য আৰু প্ৰায় ৩,৫০০ ইন্টাৰনেট সদস্য আছে।

## কাৰ্য্যকলাপ
"অপৰিবৰ্তনীয় সাংসাৰিক বিভংগন" বা irreversible breakdown of marriage -অক বিবাহ বিচ্ছেদৰ সপক্ষে এটা কাৰণ বুলি ধৰা হ'বলৈ আৰু ২০১০ চনৰ বিবাহ আইন সংশোধন গৃহীত হোৱাৰ বিপক্ষে SIFF -এ ইতিমধ্যে দেশজুৰি এক আন্দোলন সফলতাৰে কাৰ্য্যকৰী কৰিছে। সংগঠনটোৱে ২০০৫ চনৰ নাৰীৰ বিৰুদ্ধে ঘৰুৱা হিংসা আইনখনৰো বিৰোধিতা কৰিছে। SIFF-এ "বৈবাহিক বলাৎকাৰ"ক (marital rape) অপৰাধ হিচাবে গণ্য কৰাৰ প্ৰচেষ্টাসমূহৰো বিৰোধিতা কৰি মত আগবঢ়ায় যে এইসমূহ কাৰ্য্যকৰী কৰিলে স্ত্ৰী-পুৰুষৰ মাজৰ সম্পৰ্ক বৰ্তি থকা সম্ভব নহয়।

## ৰাষ্ট্ৰীয় সন্মিলন

প্ৰত্যেক বছৰ ১৫ আগষ্টত ভাৰতৰ বিভিন্ন স্থানৰ SIFF সদস্যসকল সন্মিলীত হৈ আলোচনা কৰি SIFF-অৰ ভবিষ্যত কাৰ্য্যসূচী থিৰাং কৰে।

## আৰু চাওক

* পুৰুষবিদ্বেষ (Misandry)
* ভাৰতৰ যৌতুক আইন
* ভাৰতীয় দণ্ড বিধি
* Masculism
* ভাৰতত পুৰুষাধিকাৰ আন্দোলন (Men's rights movement in India)
* No-fault divorce
* পুৰুষাধিকাৰ আন্দোলন (:en:Men's rights movement|Men's rights movement]])

## তথ্যসূত্ৰ

## External links
* Organization website

শ্ৰেণী:অব্যৱসায়িক সংস্থা